Amasoboza (Energy) - Wikipedia\nOkusinziira ku Charles Muwanga , "amasoboza"(energy)ge maanyi agasoboza ebisoboka agasoboza ebikolebwa, mu mibiri gyaffe, mu makolero, mu njuba na buli ekikolebwa. Awatali masoboza , tewali kisoboka!!\nAmasoboza bwe busobozi okukola omulimu .Amasoboza kiva mu kugattika(blending) bigambo by’oluganda “amaanyi agasobozesa”. Amasoboza gajjira mu mbeera za njawulo :\n•\tAmooki =Amasoboza ag’obwoki\t(heat/thermal energy)\n•\tAmatangaazo\t=amasoboza ag’ekitangaala\tLight )\n•\tAmaviiso\t=amasoboza ag’okuva\t( Motion /kinetic)\n•\tAmasannyalazo\t=Amasoboza ag’amasannyalaze (Electrical\n•\tAmakyusabuziba =Amasoboza agakyusa obuziba (Chemical energy)\n•\tAmakyusabuziizi =Amasoboza agakyusa obuziizi(\tNuclear energy )\n•\tAmessikirizo =Amasoboza ag'ensikirizo ennene (Gravitational)\n•\tAmasikirizo =Amasoboza ag’ensikirizo\t=(attraction energy).\nAbantu betaaga amasoboza okukola ebintu eby’enjawulo ebyetaagisa okwetusaako bye baagala mu bulamu .Ennyanguyirizi nga ebitondekamaanyi eby’ebidduka nazo zeetaaga amasoboza okukola emirimi gyazo.\nAmasoboza ga bika bibiri :\n•\tAmasoboza amatereke( Stored /potential energy )\n•\tAmasoboza agakola(working energy). Gano gaba masoboza ag’okuva (kinetic energy0.\nEmmere omuntu gy’alya ebaamu amakyusabuziba(chemical energy) .O ubiri gw’omuntu gutereka amasoboza gano okusobozesa omuntu okuba n’amaanyi agakola emirimu , okutambula oba okuzannya.\nAmasoboza ge gaviirako obusobozi okukola (ability to do work) .Muwanga agamba nti Oluganda lubadde lukozesa ekigambo kimu "maanyi"okuvvuunula force , energy, ne power. Kino kibadde kiremesa omwogezi w'oluganda okuba n'endowooza ey'amasoboza(energy) , empalirizo(force), n'amaanyi(power)nga emiramwa egirimu amakulu ag'enjawulo mu syansi w'ebyobuzimbe(Physics).\nKu mulundi guno tuyinza okwogera ku :\n(i)Amasoboza ag'emmere (food energy.Anti gava mu kulya!Ge gasobozesa omubiri okukola buli gye gukola.\n(ii) Amasoboza ag'ekitangaala(Light energy) ge gasobozesa okulaba.\n(iii) Amasoboza aga nabbugumya(thermal energy). Gano ge masoboza era agayitibwa amasoboza ag'okwokya oba ag'ebbugumu (hrat energy) agareetera ebintu okwokya era ge gajjiisa emmere.\nWaliwo "amasoboza ag'okuva"(kinetic energy) nga gano ge "masoboza agakola"(working energy) n'amasoboza amatereke(potential or stored energy). Amasoboza amatereke era ge "masoboza ameebafu".\nEnziring’ana y’emiramwa gy’amasoboza (tentative)\nII.\tEbika by’amasoboza\nIII.\tEnsibuko z’amasoboza\nIV.\tEmbeera z’amasoboza\nI. Akakwate wakati w’Amasoboza n’Obulamu ku Nsi Ebyetaago by’obulamu ebisookerwako\nBuli kiramu ku Nsi kirina ebyetaago ebisookerwako okukisobozesa okuba ekiramu. Ebyetaago by’ekiramu ebisookerwako ebitaano bye bino:\n(i)\tEkitangaala ky’enjuba(Sunlight) (ii)\tEmpewo(Air) (iii)\tAmazzi (water) (iv)\tEbbugumu (v)\tEmmere\nEbyetaago by’obulamu ebirala nja kubirambulula mu kitabo ekirala eky’Essomabiramu (Biology). Mu kitabo kino ka njogere ku mugaso gw’ekitangaala ky’enjuba eri obulamu kubanga enjuba ye nakazaala w’amasoboa gonna ku Nsi.\nMu butuufu ,ekitangaala ky’enjuba kyekisinga okuba eky’omugaso eri ebiramu kubanga y’ensibuko y’amasoboza ageetaaagisa ebimera n’ensolo. Ensolo zirya ebimera okufuna amasoboza gebyetaaga okukula, okuzaala , okutambula, n’okukola. Olowooza ki ekibaawo singa omuntu amala ennaku eziwera nga talidde mmere ?\nEnjuba y’ensibuko y’amasoboza, ebbugumu n’ekitangaala. Ebimera byetaaga ekitangaala okukola emmere yabyo eyitibwa ebisukaali (sugars) okusobozesa ekitangattisa(photosynthesis).\nEbimera bitereka emmere, ebisukaali , mu bikoola byabyo olwo ensolo ne zirya ebimera bin one bifuna amasoboza agasobozeza emibiri gyabyo okukola emirimu gyagyo egy’enjawulo. Ebimuli by’ebimera bigwa ku ttaka bbakitiriya mu ttaka ne bibivunza okubifuula nakvundira nga biyambibwako obubisiwavu n’ebbugumu okuva kun juba .\nEkitangaala ky’omusana kyetaagisa ensolo zonna yadde nga mu bigero eby’enjawulo ne mu ngeri ez’enjawulo .Eky’okulabirako luyonsa nnyingi ne lugirigimba ng’emisota , enfudu , n’amakonkome biota omusona emisana okusobola okufuna ebbugumu eryetaagisa okubisobozesa okukola ebintu eby’enjawulo.\nObuwundo n’ebinyira nsolo ezetaaya ekiro kyokka zibuna amasoboza g’enjuba okuyita mu kulya ebiramu ebirala ebiba bifunye amasoboza okuva ku njuba .Ensolo ezibeera ku ntobo za semayanja nazo zirya ebiramu ebifu ebikka wansi okuva waggulu nga bifunnde .Ebisigalira by’ebiramu ebyo bibaamu amasoboza ge byafuna okuva ku njuba.\nAmasoboza ebiramu ge bifuna okuva ku njuba ge gaviirako okumulisa n’okumeruka kw’obuwakiso (pollination) era kye kisobozesa n’ebisolo okuva mu kifo ekimu okudda mu kirala awali ebyetaago byakyo.\nEbimera bitereka emmere yabyo(ebisukaali) mu bikoola byabyo ate amasoboza agali mum mere y’ebimera ne gatuuka mu nsolo ezirya ebimera bino .Ebikoola bwe bikunkumuka ne bivundira mu ttaka .\nBuli kiramu kyetaaga emmere okukula obulungi. Emmere gye tulya ebaamu ebiriisa(nutrients) emibiri gyaffe gye byetaaga okuzzaawo obutaffaali obukaddiye\nEbiramu bwe bifa ne bivundira mu ttaka, ebiriisa ebibibaamu bimerengukira mu ttaka ate emirandira gy’ebimera me When living things die and rot in the ground, the nutrients in them end up in the soil and get dissolved in it. As a result, plants roots are able to absorb nutrients such as salts, potassium, minerals, starch, phosphates and nitric acids from soils too.\nAmasoboza ky’ekimu ku bywewuunyo eby’obutonde ebiri mu bwengula ebyomugaso enyo. Buli mulimu ogukolebwa oba ka tugambe nti buli kintu ekikolebwa mu bwengula kisoboka lwa “masoboza”. Lwaki? Amasoboza (Energy) ge maanyi agasobozesa okukola (work) .Amasoboza kiva mu kugattika (blending) ebigambo by’oluganda “amaanyi agasobozesa” okukola omulimu. Amasoboza kye ki ? Tunuulira embeera ekwetoolodde olaba oba waliwo okuva okw’engeri yonna . ggwe okusobola okulaba , okuwulira , oba okusenserwa ekintu kyonna kiva mu kuba nti waliwo ekireetera buli kintu okuba nga bw’okisegeera , amaanyi agatalabika agakola ekyo , amaanyi agatalabika agaviirako enkyukakyuka. Buli ky’olaba wano ekigenda mu maawo kiva ku masoboza, amaanyi agakisobozesa okukola ekyo kye kikola.\nAmasoboza ge gasobozesa ensolo okutambula era ge gasobozesa n’emotoka okutambula ku nguudo oba ebibuuka okutambula mu bwengula .Amasoboza ge gasobozesa TV okulaga ebifaananayi ku ntimbe ne Leediyo okufulumya amaloboozi , okubugumya n’okwasisa ennyumba zaffe ekiro . Amasoboza getaagibwa mu mibiri gy’ebiramu , ebimera n’ensolo okukula n’okuva mu kifo ekiomu okudda mu kirala.\nBannasayansi basonjola amasoboza nga obusobozi okukola .Tegasobola kutondekebwawo yadde okusanyizibwawo. Buli ekituukiddwako mu nsi eya sayansi kivudde ku busobozi bwa muntu okukyusa amasoboza okuva mu mbeera emu okugazza mu mbeera endala okusobola okugeyambisa okukola ebintu eby’enjawulo.\nEbisookerwako ku Masoboza Amasoboza (Energy ) kye kintu ekisobozesa okukyuka okwa buli kika, Amasoboza ge gasobozesa omugendo gw’ebidduka nga eggaalo , pikipiki, emotoka, amaato, emmeeri, ennyonyi , na buli ekitambula ,ebiramu n’ebitali bilamu okuva mu kifo . Amasoboza ge gatambuza ebidduka ku nguude , amaato n’emeeri ku mazzi , ebibuuka mu bwengula .Amasoboza ge gasoboze emmere okuggya , ekitangaala okututuukako era amasoboza agakwasa omuzira ge gaguleetera okusanuuka . Bannasayansi basonjola amasoboza nga obusobozi okukola omulimu .Amasoboza kiva mu bigambo by’oluganda “amaanyi agasobozesa”. Amasoboza gajjira mu mbeera za njawulo: •\tAmooki =Amasoboza ag’obwoki(heat/thermal energy)\n•\tAmaviiso\t=amasoboza ag’okuva( Motion /kinetic) •\tAmasannyalazo\t=Amasoboza ag’amasannyalaze (Electrical •\tAmaabuluzabuziba\t=\tChemical energy) •\tAmaabuluzabuziizi\t=\tNuclear energy ) •\tAmasoboza ag’essikirzo =\tGravitational) •\tAmasoboza ag’ensikirizo\t=\tattractive energy). Abantu betaaga amasoboza okukola ebintu eby’enjawulo ebyetaagisa okwetusaako bye baagala mu bulamu .Ennyanguyirizi nga ebitondekamaanyi eby’ebidduka nazo zeetaaga amasoboza okukola emirimi gyazo.\nEmigaso gy’amasoboza mu kakyo kano\nOluganda lubadde lukozesa ekigambo kimu , amaanyi, okutegeeza amsoboza oba empalirizo. Kati nno nneebaza Katonda oyo namugereka ataremererwa ansobozesezza ku mulembe guno Omutebi okwawula emiramwa gino okuva ku mulamwa gw’amaanyi(Power).\nMu butuufu Olulimi okutandika okufuuka olwa sayansi kirwetaagisa okwawula emiramwa gino esatu .Ki kulu okutegeera nti buli ekigenda mu maaso mu bulamu ne mu butondewaliwo amaanyi ag’enjawulo agakisobozesa okugenda mu maaso. Amaanyi agasobozesa gano ge gayitibwa “amasoboza”(energy).\nEmiganso gy’amasoboza ntoko. Abantu bakozesa amasoboza mu bye’entambula, okufumba, okubugumya enju , okunnyogoza eby’okunywa, mu makolero n’ebitondekero, okumulisa ekiro, ebyamasanyu , okunokoolayo ebimu.\nAte era amasoboza ag’ekitangaala ky’enjuba ge gayamba ebirime okukola emmere yabyo n’okukula mu kiyitibwa ekitangattisa (photosynthesis).\nEmigaso gy’amasoboza agasobozesa buli kintu ekigenda mu maaso mu butonde awamu ne mu sayansi ne tekinologiya gyeyolekera :\n(i)\tAwaka waffe: •\tOkufumba tukozesa amasoboza ag’ebbugumu oba okwokya •\tOkulaba tweyambisa amasoboza ag’ekitangaala •\tOkukozesa ennyanguyirizi nga kompyuta ,emotokola, leediyo, ne endagabifaananyi twetaaga amasoboza ag’ebbugumu , amasannyalaze , n’ekitangaala (ii)\tMu makolero oba ebitondekero nga gano wansi kyetaagisa amasoboza ag’amasannyalaze : •\tEbitondekero ebikola ku byuma(metal industry) •\tEbitondekero eby’enkyusabuziba(Chemical industries) •\tEbitondekero ebirongoosereza ebirime (agriculturalproducts processing industries) •\tEbitondekero eby’empapula , •\tEbitondekero eby’engoye\nMu butuufu bannamakolero bayinza okweyambisa ensibuko z’amasoboza ez’enjawulo okutondekawo amasannyalaze, amaanyi, n’ebbugumu. Mu nsibuko zino mulimu: •\tEbyanda (Coal). •\tAmati(wood) •\tEnfuumo y’amazzi(Steam) •\tEbisigalira by’ebirime(agricultural waste) •\tEbisigalira ebya buli kika (residues)\nII. Ebika by’amasoboza Amasoboza ga bika bibiri: •\tAmasoboza amatereke( Stored /potential energy ) •\tAmasoboza agakola (working energy). Gano gaba masoboza ag’okuva (kinetic energy).\nEbiti by’Amasoboza Amasoboza Amatereke Gano masoboza amebafu n’amasoboza ag’obusangiro\tAmasoboza ak’Okuva Amasoboza agali mu kuva ge masoboza agakola.Amasoboza agakola gabaamu okuva kw’amayengo, obusannyalazo, obuziba(atomu), molekyo, n’ebintu eby’enjawulo. Buli kiti ky’amasoboza kirimu ebika eby’enjawulo ebiyitibwa embeera(Forms) 1\tAmasoboza ag’enkyusabuziba (Chemical enerby) Amasoboza ag’enkyusabuziba ge masoboza amatereke mu nkwaso z’obuziizi oba ziyite enkwaso za atomu ne molekyo.\tAmasoboza ag’Oluyengo=Olubugmu olw’amayengo(radiant energy) . Gano gaba masoboza gwa mugendo gw’amasannyalaze ne magineeti agava mu njuba nga gayita mu mayengo agegonyola (transeverse waves).Amasoboza ag’Oluyengo galimu ekitangaala ekirabika, emigendo egya-x,emigendo gya-ggama, n’amayengo ga lediyo. Amasoboza ag’enjuba kyakulabirako kya masoboza ag’oluyengo. 2\tAmasoboza ag’obuziizi (Nuclear Energy) Gano ge masoboza amatereke mu buziizi bwa atomu, ntegeeza mu nnyukiriyasi y’akaziba.Amasoboza ag’obuziizi ge masoboza agakuumira awamu obuziizi bw’akaziba(bwa atomu). Obuziizi bwa atomu ya Yulaniyaamu kyakulabirako kya masoboza g’obuziizi.\tAmasoboza aga nabbugumya(Thernal energy) Amasoboza aga nabbugumya era ge masoboza ag’okwokya oba amasoboza ag’ebbugumu(heat energy).Gava ku kujugumira(ibration) n’okutambula kw’obuziba(atomu) ne molekyo mu bintu.Amasoboza agannabbugumyamagombe(geothermal energy) kya kulabirako kya masoboza ga nabbugumya. 3\tAmasoboza ag’ekitambuzo amatereke(Stored Mechanical energy)\nGano ge masoboza amatereke mu bintu nga tubiteekako empalirizo. Seppulingi ezikkatiddwa ne labba bbandi oba butida ezireeguddwa byakulabirako bya musoboza ga kitambuzo amatereke.\tAmasoboza ag’okuva(Motion energy). Okutambula kw’ebintu ky’ekiyitibwa okuva. Amasoboza amatereke ag’essikrizo (Gravitational potential energy) Amasoboza ag’essikirizo ge masoboza ag’ekifo oba obusangiro obuli waggulu.Eky’okulabirako ge mazzi agali mu ttanka eziwanikiddwa ku kasozi akawanvu.Amazzi bwe gasumululwa okukka mu maka agali wansi w’olusozi gafuuka masoboza ag’okuva oba amasoboza agakola.\tAmasoboza ag’amasannyalaze (Electrical energy) Amasoboza ag’amasannyalaze gaba masoboza agali mu kuva oba amasoboza agakola kubanga gabaamu omugendo gw’obusannyalazo.Ekimyansuko n’amasannyalaze bya kulabirako by’amasoboza ag’amasannyalaze kuba gombi gabaamu omugendo gw’obusannyalazo. Amasoboza ag’Ebivuga(Sound energy) Okuvuga gwe mugendo gw’amasoboza okuyita mu bintu mu mbeera ey’amayengo.\nEmmere omuntu gy’alya ebaamu amakyusabuziba (chemical energy) .Omubiri gw’omuntu gutereka amasoboza gano okusobozesa omuntu okuba n’obusobozi okukola emirimu , okutambula oba okuzannya.\n(i)Amasoboza Amatereke (Stored/Potential energy)\nAmasoboza amatereke amakyusabuziba (chemical energy) gaba masoboza amatereke amakyusabuziba .Kino kika kya masoboza matereke agekuusiza ku kwabuluza oba oba okutondeka kw’enkwaso ez’obuziba (chemical bonds).\nAmasoboza amakyusabuziba gaterekebwa mu mmere, amafuta ne bbaatule era gafulumizibwa mu mbeera z’amasoboza endala wakati mu nkyukakyuka ez’obuziba bwa atomu. Mu amasoboza amatereke (potentai energy) mulimu:\n(a)\tAmasoboza amatereke mu mmere n’ebyokunywa\n(b)\tAmasoboza amatereke mu bbaatule oba mu manda\n(c)\tAmasoboza amatereke mu mazzi. Ekyokulabirako: amazzi amateefu oba ago agatali ga biyiriro.\n(d)\tAmasoboza amatereke mu mibiri gyaffe nga tuli mu kifo kimu ate nga tetulina kye tukola.\nEmmere gy’alidde eba masoboza matereke singa omuntu talina ky’akozesa mubiri gwe nga okukola emirimu oba okutambulako.\n(e) Amasoboza amatereke ag’ekitambuzo (Potential mechanical energy). Gano ge masoboza agasangibwa mu bintu ebireguuka nga seppulingi oba butida oba labbabbandi . (f) Omuteeko gw’ebiramu (Biomass) y’entuumo y’ebiramu ( organic material) eva mu bimera n’ebirime era omuteeko gw’ebiramu nsibuko y’amasoboza ezzibwa obujja . Omuteeko gw’ebiramu oba entuumo y’ebiramu(Biomass) ebaamu amasoboza amatereke (stored energy) okuva ku njuba.Ebimera biyingiza amasoboza g’enjuba okuyita mu kiyitibwa ekitangattisa(photosynthesis). Amasoboza amatereke mu mafuta, enku, amanda oba ekibiriiti ekikoleeza omuliro nago gali mu kiti kino. Entuumo y’ebiramu bw’eyokebwa, amasoboza amakyusabuziba (chemical energy) agasangibwa mu ntuumo y’ebiramu gafulumizibwa nga ebbugumu oba okwokya. Omuteeko gw’ebiramu guyinza okwokyebwa butereevu oba ne guteekebwa mu mbeera ey’amafuta g’ebiramu agekikulukusi (liquid biofuels) ne ggasi w’ebiramu ebyokyebwa ng’ebyaffuta (fuels). Ebyokulabirako by’entuumo z’ebiramu n’emigaso gyazo egy’amasoboza girimu: •\tAmati n’ebisigalira by’amati(wood )—Bino byokyebwa okubugumya ebizimbe , okutondekawo ebbugumu erikozesebwa mu bitondekero n’okutondeka amasannyalaze ( to generate electricity) •\tEbirime by’ebyamalimiro ne kazambi w’entuumo y’ebiramu ebyokyebwa ng’ebyaffuta ( fuel) oba okufuulibwa ebyaffuta eby’ekikulukusi(biofuels) •\tKasasiro—ayokyebwa okutondeka amasannyalaze mu bipango by’amasannyalaze oba okufuulibwa ggaasi w’ebiramu okuva mu ttaka. •\tKazambi w’ensolo—Bino bifuulibwa ggasi w’ebiramu (biogas) ayinza okwokyebwa ng’entuumo y’ebyaffuta. Okuteeka entuumo y’ebiramu mu mbeera z’Amasoboza endala Entuumo y’ebiramu eyinza okufuulibwa embeera z’amasoboza endala nga ggaasi ya metani oba mafuta g’ebidduka nga etani (ethanol) ne dizero ow’ebiramu (bio diesel).\n(f)\tAmasoboza amatereke mu bizito ebiwanikiddwa waggulu.\n(i). Amasoboza g’obuziba (atomic energy). Gano era gayitibwa matereke ga atomu.\n(j) Amasoboza ag’obuziizi (Nuclear energy).Gano era gayitibwa matereke aga nnyukiriya. (k). Amasoboza ag’ekikyusabuziizi .Gamo g’amasoboza ak’ekika ekya kemiko nga aga bbatule n’emmere . Amasoboza ag’obuziba era ge masoboza aga atomu ate amasoboza ag’obuziizi ge masoboza aga nnyukiriya.\nAmasoboza aga atomu (atomic energy) n’amasoboza aga nnyukiriyaasi (nuclear energy) ge masoboza agafulumizibwa mu “bitomeggero by’obuziizi” oba biyite “ebitomeggero bya nnyukiriya” (nuclear reactors).\nNampa (neutron) bw’eyabuluza mu buziizi (nnyukiriyaasi) bw’obuziba (atomu) obutinniinya, kino kiyitibwa ekyabuluzabuziizi (nuclear fisson). Singa obuziizi bubiri (nnyukiriyaasi bbiri) zegattisibwa wamu ku bwoki obwa digiri bukadde na bukadde, kino kiyitibwa ekyegattisobuziizi (nuclear fusion) oba ekyegattiso kya nnyukiriyaasi.\n(ii)Amasoboza agakola (working energy) =Amasoboza agali mu kuva (kinetic energy)\nGano era gayitibwa masoboza agali mu kuva (kinetic energy). Amasoboza agali mu kuva (kinetic energy) oba amasoboza agakola galimu amasoboza ag’enjuba , ag’amasannyalaze, aga nabbugumya (thermal energy) oba ag’ebbugumu (heat energy), agetaagisa okwasisa amataala, okufumba emmere .\nEnsibuko y’amasoboza gonna eri mu masoboza ag’ekitangaala ky’enjuba (Solar light Energy) .\nGano era oyinza okugayita amaanyi ag’enjuba. Mu “lubugumu lw’enjuba” (solar radiation) mulimu ebbugumu eriri emabega wa langi emmyufu (infrared heat), amayengo ga Lediyo (radio waves), emigendo gya ggama (Gamma rays), amayengo amatiniwavu (micro waves), n’ekitangaala ekya U-vi (ultraviolet).\nn’ebimera byetaaga amasoboza g’enjuba (solar energy) okukola emmere yabyo\n(a)\tAmasoboza ag’ekitangaala n’Amasoboza ag’ebbugumu(Light and heat energy)\nMu kufumba emmere kyetaagisa amasoboza ag’ebbugumu nga wano wansi:\nOyinza okweyambisa amasoboza ag’engeri ez’enjawulo okukola omulimu   gwonna. Oyinza okutega amasoboza amatereke n’ago agali mu kuva ag’ebiyiriro by’amazzi agategwa mu mazzi agakulukulukuta okuva waggulu ne gagwa wansi okuyita mu buwanvu obugere.\n(a)\tAmasoboza ag’ebidduka (vehicular energy)\n(b)\tAmasoboza ag’ensolo eziri mu kutambula (mu kuva)\n(c)\tAmasoboza ag’ebigwa. Singa omuyembe guva ku muti nga gugwa wansi ku ttaka, gubaamu amasoboza ag’okuva. Kyokka nga gukyali waggulu ku muti, gubaamu masoboza matereke. Amasoboza ag’ebikulukuta ng’amabibiro g’amazzi agakola amasannyalaze. Muno mulimu amasoboza ng’ ebiyiriro by’amazzi nga ebiyiriro bya ssezibwa oba amabiriro ga Kiira oba Nalubaale. Amasoboza ag’amasannyalaze gava mu kutondekawo n’okukozesa amaanyi g’amasannyalaze okumala ekiseera mu ssaawa eza kirowaati, megawaati oba gigawaati.\n(d)\tAmasoboza ag’ekitambuzo (Mechanical Energy) Amasoboza ag’ekitambuzo (mechanical energy) g’amasoboza agatambuza ebitundu by’ennyanguyirizi (machine). Amasoboza ag’ekitambuza era gekuusiza ku kutambula okubeerawo mu mibiri gy’ensolo ng’omuntu.\nIII.Ensibuko z’amasoboza (Sources of Energy) Ensibuko zino zombi ziyinza okukyusibwa okufuuka ensibuko ez’omutendera ogw’okubiri ng’amasannyalaze .Ensibuko z’amasoboza zirimu: Ensibuko z’amasoboza ez’omutendera ogusooka (Primary energy sources)\tEnsibuko z’amasoboza ez’omutendera ogwokubiri (Secondary energy Sources) Ensibuko z’amasoboza ezizzibwawo(Renewable energy sources)\tEnsibuko z’amasoboza ezitazzibwawo(Non-renewable energy sources)\tAmasannyalaze agava mu mazzi (Hydropower)\tAmasannyalaze Entuumo y’ebiramu(Biomass)\tGasoliini\tEtano(ethernal)\tAmafuta aga Dizero\tDizero w’ebiramu(Biodiesel)\tGgaasi ow’obutonde Empewo(wind)\tWoyiro ne Petuloliyaamu\t(i)Ensibuko z’amasoboza ez’omutendera ogusooka Ensibuko ez’omutendera ogusooka zeezo ezivaamu ensibuko z’amasoboza ez’omutendera ogw’okubiri ng’amasannyalaze ne ayidologyeni. Tukozesa ensibuko z’amasoboza (energy sources) za njawulo okukola emirimu oba okutondekawo ebintu eby’enjawulo .Ensibuko z’amasoboza ez’omutendera ogusooka z’ezo eziyitibwa ensibuko z’amasoboza ez’obutonde (Natural sources).Ensibuko z’amasoboza era zirimu: (a)\tEnsubuko ezizzibwa obujja (renewable) (b)\tEnsibuko ezitazzibwa bujja( nonrenewable)\nEnsibuko z’amasoboza era zibaamu ezo ezisobola okuzzibwawo n’ezitazzibwawo. Bw’oba okozesa amasannyalaze mu maka go , okusinziira mu ggwanga ki mw’oli , amaanyi g’amasannyalaze ago gaba gufulumuzibwa okuyita mu bipango by’amazzi , okwokya ebyanda, ekyabuluzo ky’obuziizi , okunokoolayo ensibuko entono. N’olwekyo ebye bye njogeddeko waggulu ziyitibwa nsibuko za masoboza(energy sources).Tanka ya ggaasi ebaamu ggaasi eyinza okuba ng’esibuse mu petulooliyaamu omulongose okuva mu bifuta(crude oil) oba etano(ethanol) ava mu kulimu n’okulongoosereza empeke za kasooli(corn).\nEnsibuko z’amasoboza ezizzibwawo(Renewable) Amasoboza g’enjuba ( Solar energy) agasobola okufuulibwa amasanyalaze ,ekitangaala , n’ebbugumu . Wansi olaba ekipango ekigazi nga kitunudde butereevu mu njuba okusobola okuyiniza amasoboza g’enjuba olwo gasobole okufuulibwa butereevu amasannyalaze agayinza okuwa amaanyi agakola ebintu ebikozesebwa bingi ddala.\n•\tEntuumo y’ebiramu (Biomass).Muno tujjamu amasannyalazi , okufumbisa,n’ebyentambula . Amasoboza agava mu bisigalira by’ebimera nga enku , ebisigalira by’emiti, gampeke(ethane) okuva mu mpeke za kasooli, ne gampeke , amafuta ag’ekikulukusi (biodiesel)okuva mu woyiro w’ensigo z’enva endiirwa ( vegetable oil). •\tAmaanyi g’amazzi(hydropower). Amaanyi g’amazzi (Hydropower) okuva ku mawujjo g’amazzi gavaamu amasannyalaze agakozesebwa mu makolero , awaka , ne mu bitongole eby’enjawulo . •\tNabbugumya okuva mu magombe g’ensi(Geothermal) •\tEmpewo oba Embuyaga(wind) naye evaamu amasannyalaze Masanyalaze •\tEnjuba (The Sun) . Eno etuwa amasannyalaze, ekitangaala, n’ebbugumu. Ensibuko z’amasoboza ezitazzibwawo (Non-renewable energy) Abantu bafuna amasoboza agasinga obungi okuva mu nsibuko z’amasoboza ezitazzzibwa wo(nonrenewable energy sources), omuli •\tAmasoboza aga nakavundira w’ebiramu muvaamu woyiro oba Petulooliyamu. Gano gakozesebwa mu by’entambula n’entondeka y’ebyamaguzi •\tGaasi ow’obutonde. Okufumba,masannyalaze , eby’entambula •\tEbyanda(Coal). Ntondeka ya bwa maguzi n’amasannyalaze •\tYulaniyaamu. Masannyalaze Bwe wetegereza obulungi ensibuko z’amasoboza g’ensi nnyingi tezizzibwawo kubanga obungi bwazo buliko ekkomo .Eky’okulabirako ge mafuta aga nakavundira(fossil fuels) aga petuloliyamu agatondekebwawno emyaka bukadde egiyise okuva mu bisigalira by’ebisolo n’ebimera by’ mu mayanja ebyafa edda .\nMuno mulimu ebyanda(Coal) ,ggaasi ow’obutonde, petuloloyaamu, ne yulaniyaamu.Ensibuko z’amasoboza zino zikozeseba okukola amasannyalaze , okwasisa amaka gaffe, okutambuza ebidduka, n’okutondeka ebikole. Ensibuko z’amasoboza zino ziyitibwa mafuta aga nakavundira w’ebyali ebiramu (fossil fuels ) kubanga gatondekebwawo oluvannyuma lw’emyaka bukadde okuyita mu bbugumu erisibuka mu buziba bw’ensi awamu n’akanyigirizi okuva mu njazi n’ettaka ku bisigalira by’ebimera ebyafa n’ebitonde nga daatamu ez’obusirikitu . Eky’okulabirako ekirala eky’ensibuko y’amasoboza agataddizibwawo y’endagabuzimbe(elementi) eya yulaniyaamu eno nga atomu zaayo zisobola okwabulukuka okuyita mu kiyitibwa ekyabuluzabuziizi (nuclear fission) okutondekawo obwoki (ebbugumu) n’amasannyalaze . Abantu bakozesa ensibuko z’amasoboza agazzibwawo n’ago agatazzibwa wo okufulumya amasannyalaze agetaagisa mu maka, amakolereo, amatendekero, n’amaduuka oba ebifo ebya bbizinensi eby’enjawulo. Amasoboza ag’amasannyalaze gasobozesa ebyuma bikalimagezi, amataala mu bbalibbu, ennyinyogoza ,n’ennyanguyirizi endala ez’enjawulo. Amafuta agasinga agakozesebwa ennyanguyirizi nga ebidduka gava mu bifuta (crude oil) n’ebikuukusi ebirala ebya ayidolokaboni (hydrocarbon liquids) ebitali nsibuko zizzibwa bujja. Ebifuta (Crude oil) Ebifuta (Crude oil) mugattiko gwa ayidolokaboni ezatondekebwa okuva mu bimera n’ensolo ebyaliwo emyaka bukadde na bukadde . Ebifuta mafuta ga nakavundira (fossil fuels) era bibeerawo nga ebikulukusi mu magombe g’ensi eyo mu miwaatwa gy’enjazi ez’omugalamiro(sedimentary rocks) n’okumpi ne safeesi mu nsenyu enkalu . Amafuta aga petulooliyamu gaba mafuta agajjibwa mu bifuta ne ayidolokaboni endala eziri mu ggaasi ez’obutonde(natural gas). Ebitondekebwa okuva mu petuloloyaamu( Petroleum products) era biyinza okukolebwa okuva mu byanda(coal) , ggasi ow’obutonde , n’entuumo z’ebiramu . Yulaniyaamu Enjuba okutwalira awamu bwaguuga bwa senkulungo eya ggaasi ayidologyeni eri mu mbeera eya ekyegattisabuziba(fuson) n’okufulumya amasoboza amayitirivu ennyo .\nMu bipango by’obuziizi bannasayansi baabuluza akaziizi ka yulaniyaamu (uranium atom) mu kiyitibwa ekyabuluzabuziba(fission) , ekintu ekiviirako okufulumya amasoboza amayitirivu. Jjukira nti amasoboza ag’obuziizi(Nuclear energy) gaba masoboza okuva mu buziizi(core,nucleus ) bw’akaziba(atomu) Obuziba(atoms) bwe butaffaali obutini mu molekyu obuzimba ggaasi, ebikulukusi, n’enkalubo . Obuziba bbwo nabwo buzimbibwa obutoffaali busatu obuyitibwa obukonta, nampa , n’obusannyalazo . Akaziba kalina obuziizi (nucleus /core) obwetooloddwa obusannyalazo. Obukontanyo buba n’ekisannyalazo ky’amasannyalaze (electrical charge) ekya pozitiivu ate obusannyalazo buba n’ekisannyalzo eky’amasannyalaze ekya negatiivu.Nampa tezirina kisannyalazo ky’amasannyalaze . Waliwo amasoboza mayitirivu mu nkwaso ezikuumira awamu obuziizi (nuclues).Amasoboza g’obuziizi (nuclear energy) gano gayinza okufulumizibwa singa enkwaso ezo ziba zikutuddwa. Enkwaso (bonds) ziyinz okukutulibwa okuyita mu kyabuluzo ky’obuziizi (nuclear fission) era amasoboza gano gayinza okweyambisibwa okutondekawo amasannyalaze. Mu kyabuluzo ky’obuziizi (in nuclear fission obuziba (atomu) zabuluzibwa, ekintu ekiviirako amasoboza okufulumizibwa.Ebipango by’obuziizi byonna bikozesa bikozesa ekyabuluzabuziizi (nuclear fission) era ebipango by’obuziizi ebisinga byeyambisa buziba bwa yulaniyamu (uranium atoms). Mu kyabuluzabuziizi (nuclear fission), nampawengwa (nampa) etomera akaziba ka yulaniyaamu n’egyabuluzaamu, ekiviirako okufulumya amasoboza amangi mu mbeera ey’okwokya n’oluyengo .\nNampa endala zifulumizibwa buli kaziba ka yulaniyaamu lwe kaabulukuka. Nampa zino zeyongerayo okutomera obuziba bwa yuraniyamu obulala era kino ne kyeyongerayo bwe kityo emirundi n’emirundi. Kino ky’ekiyitibwa olugyegere lw’ekyukyusanya olw’obuziizi (nuclear chain reaction). Ekikyusanya kino(this reaction ) kikugirwa mu bitomeggero by’ekipango ky’amaanyi g ‘obuziizi    ( nuclear power plant reactors) okutondekawo ebbugumu eriba ryetaagibwa .\nAmasoboza g’obuziizi (nuclear energy) era gayinza okufulumizibwa mu kyegattisabuziizi (nuclear fusion) obuziba mwe bwegattira oba okwekwata awamu (fuse together) okutondekawo akaziba akanene okusingawo .Eno y’ensibuko y’amasoboza mu njuba n’emmunyenye. Ekyegattisabuziizi(nuclear fusion) mulamwa gwakunoonyereza okugenda mu maaso ng’ensibuko y’amasoboza ag’ebbugumu n’ekitondeko ky’amasannyalaze(electricity generation), naye tekinnaba kukakasibwa oba nga tekinologiya ono anaaba w’amagoba olw’obuzibu obw’okukufuga ekikyusanyakyobuziizi (controlling fusion reaction). Amafuta ag’Obuziizi (Nuclear fuel) Yuraniyamu g’amafuta agasinga okukozesebwa mu bipango by’obuziizi (nuclear plants) okwabuluza obuziizi( for nuclear fission). Yulaniyamu (Uranium) kitwaribwa okuba ensibuko y’amasoboza agatazzibwa bujja (nonrenewable energy source), yadde nga kyuma kya bulijjo ekisangibwa mu byazi mu bitundu eby’enjawulo ku Nsi. Ebipango by’amasoboza ag’obuziizi(nuclear power plants) kyokka gakozesa ng’amafuta ekika kya yuraniyaamu ekiyitibwa U-235 kubanga obuziba bwa yuraniyamu ow’ekika kino bwablukuka mangu . Yadde nga yuraniyaamu asangibwa ku nsi okusinga siriva , ekika kya U-235 tekisangikasangika. Ensibuko z’amasoboza ezizzibwa obujja n’ezitazzibwa bujja zisobola okweyambisibwa okufulumya ensibuko z’amasoboza ez’outendera ogw’okubiri ng’amasannyalaze .\nEnsibuko z’amasoboza ez’Obutonde (Natural sources of energy) Ensibuko z’amasoboza era tuyinza okuzinnyonnyola nga ez’obutonde n’ezo ezitondekebwawo omuntu :\n(i)Ensibuko z’amasoboza az’obutonde\n•\tEkitangaala ky’enjuba(sunlight) •\tEmpewo(wind) •\tAmazzi (water) Ensibuko z’amasoboza ez’obutonde ziva mu ngereka za Namugereka .Zino nsibuko z’amasoboza ezatondebwa Katonda. Zirimu :\n•\tEnjuba evaamu omusana/ekitangaala •\tAmazzi (Water) •\tEmpewo/Embuyaga(Air/wind) Enjuba ng’ensibuko y’amasoboza ey’Obutonde\nEnjuba ng’ensibuko y’amasoboza tugijjamu amasoboza ag’enjuba (solar energy) era agayitibwa amaanyi g’enjuba (solar power).Wano tweyambisa “entegeso z’amasoboza g’enjuba( solar panels ) ezeyambisibwa okutega omusana okukifuula amasoboza amatereke.\nEnjuba era etuusa ku bimera ekitangaala ekibiyamba okukola emmere yabyo.Ekitangaala ekiva ku njuba era kiyamba amagumba okukula nga ga maanyi.\nAmazzi ng’ensibuko y’amasoboza ey’obutonde\nAmazzi nsibuko y’amasoboza kubanga geyambisibwa okutondeka amasannyalaze.\nAmazzi era masoboza agasobozesa okunnyonnyogoza ennyanguyirizi nga ebitondekamaanyi .\nEmpewo oba embuyaga ng’ensibuko y’amasoboza ey’obutonde\nEmbuyaga eyamba okwetolooza empujjo z’empewo(windmills). Empujjo z’empewo zeyambisibwa okupika amazzi okuva wansi okuyita mu payipu okutuuka mu ttanka.\nEmbuyaga era yeyambisibwa okwetolooza empujjo z’amazzi (turbines) eziyamba okutondekawo amasannyalaze.\n(ii) Ensibuko z’amasoboza ez’omutendera ogw’okubiri: Zino z’ensibuko z’amasoboza ezitondekebwawo (Artificial sources). Amasannyalaze ne ayidologyeni bya njawulo ku nsibuko z’amasoboza endala kubanga zino nsibuko z’amasoboza za mutendera gwa kubiri, ekitegeeza nti zino zzo nsibuko z’amasoboza ezitondekebwawo (artificial sources of energy) okuva mu nsibuko z’amasoboza ez’omutendera ogusooka .Ensibuko z’amasoboza zino ezitondekebwawo omuntu netissi z’amasoboza, ezeyambisibwa okutereka, okutambuza , n’okutuusa amasoboza mu mbeera ennyangu okukozesebwa . Okufaanana n’amasannyalaze, ayidologyeni nsibuko y’amasoboza ya mutendera gwa kubiri. Ayidologyeni atereka n’okutambuza amasoboza agatondekebwa okuva mu by’obugagga ebirala nga amafuta aga nakavundira(fossil fuels) , amazzi , n’entuumo y’ebiramu( biomass). Ensibuko z’amasoboza ezitondekebwawo omuntu (Artificial sources)\nEnsibuko z’amasoboza ezikolebwa omuntu zirimu:\n-\tAmafuta (Fuel) nga ddizero (diesel) petulooli (petrol) ebikozesebwa okutambuza ebidduka n’ebitondekamaanyi (machines) endala. -\tAmasannyalze g’enjuba (Solar electricity) okuwa ekitangaala ennyanguyirizi n’ebirala. -\tParafiini, amafuta g’ettaala ne sitoovu ezifumbirwako. -\tAmati/Enku (wood/fireawood), Amanda (charcoal), n’ebyanda (coal) eby’okufumbisa. -\tAmasannyalaze ag’amasoboza ag’amazzi (Hydro electricity) agakozesebwa mu makolero mumaka ne mu malwariro.\nAmasannyalaze ng’ensibuko y’amasoboza etondekebwawo omuntu\nAmasannyalaze agasinga okukozesebwa gava mu nsibuko ez’enjawulo , omuli :\n\tAmasannyalaze ag’amaanyi ag’amazzi (Hydro electric power ). \tAmasannyalaze aga nabbugumya (thermal electricity) agava mu petulooli oba ddizero. \tAmasannyalaze ag’enjuba (Solar electricity) \tAmasannyalaze ag’entagenda(Static electricity) okuva mu dayinamo(dynamo) \tAmasannyalaze ga Ggaasi w’ebiramu (Bio-gas) agava mu kazambi w’ensolo Amasannyalaze geyambisibwa\n\tOkuwa ekitangaala mu nnyuba \tOkufumba \tOkusannyalaza ebikozesebwa eby’amasannyalaze nga amasimu , tooki , ne bbatule \tOkutambuza ebitondekamaanyi by’ennyanguyirizi Amanda (Charcoal) ng’ensibuko y’amasoboza etondekebwawo omuntu\nAmanda gava mu nduli na matabi ga miti .Amanda geyambisibwa okugolola n’okugolola\nPetulooli ne dizero ng’ensibuko z’amasoboza ezitondekebwawo omuntu\nPetulooli ne ddizero byeyambisibwa mu motoka ezitambula n’ebitondekeso by’amasannyalaze (electrical generators).\nPalafiini ng’ensibuko y’amasoboza etondekebwawo omuntu\nAmafuta aga parafini geyambisibwa okwasisa amataala awaka ne sitoovu okufumba Enku nayo nsibuko etondekebwawo omuntu\nAmati omuli enku , ebitittiriri, ebibaawo oba embaawo biyinza okweyambisibw okufumba .okukola Amanda, okubugumyaenju mu bude obw’empewo.\nGgaasi nga ensibuko etondekebwawo omuntu\nGgaasi yeyabisibwa mu kwokya ebyuma(welding) Okufumba m’amataala.\n(a)\tParafiini akozesebwa ki? (b)\tTuwe ennyanguyirizi bbiri ezikozesa petulooli oba ddiezero (c)\tTuweeyo ebika by’amasannyalaze by’omanyi (d)\tAmasannyalaze gakozesebwa ki?\nOziiyiza otya okudiibuuda amasoboza?\nObutadibuuda masoboza kitegeeza okukozesa ebyobugagga obulungi nga oziiyiza okumala gakozesa masoboza mu ngeri ey’ekyeyononero .Okwewala okwonoona oba okudibuuda amasoboza:\n•\tGoberera ebilagiro by’enkozesa y’ennyanguyirizi. •\tJjako swiiki z’ettala nga tewali azikozesa. •\tJjako ebikozesa amasannyalaze nga TV, lediyo, ennyinyogoza, ppaasi , ebbinika, n’obusannyalazassimu nga tobikozesa •\tKozesa abbalibu ezikekkereza amasoboza •\tOkuzikiza enku oba amanda ng’omaze okufumba\nLwaki kyetaagisa obutadibuuda masoboza ?\nObutadibuuda masoboza kyetaagisa kubaga :\n\tKikendeeza ensimbi z’osasaanya ku masoboza \tKiziiyiza okudibuuda amasoboza \tAmasoboza gayinza okuterekerwa emirembe egirijja mu mbeera ey’amanda. Enku , n’okweyongerayo \tAmasoboza gayinza okuterekerwagasobole okukozesebwa oluvannyuma.\na)\tNokoolayo engeri eziziiyiza okudibuuda amasoboza. ............................................................................................................. b)\tTuwe ebintu bisatu eikozesebwa amasannyalaze .............................................................................................................\tc)\tLwwaki kyetaagisa obutadibuuda masoboza .........................................\nIV. Embeera z’amasoboza (Energy forms)\nBwe twoogera ku bika by’amasoboza tetutegeeza mbeera za masoboza. Ebika by’amasoboza biri bibiri: (a)\tAmasoboza ameebafu (Potential energy).Gano era gayitibwa amasoboza amatereke(Stored energy) (b)\tAmasoboza ag’Okuva(kinetic or motion energy).Gano era gayitibwa amasoboza agakola(working energy). Embeera z’amasoboza(forms of energy) kikwata ku ngeri ez’enjawulo amasoboza gye geyolekeramu oba gye gabeeramu. Amasoboza amatereke n’amasoboza ag’okuva gabeera mu mbeera bbiri . Zino z’Embeera z’amasoboza(energy forms) : (i)Embeera z’Amasoboza Ameebafu (Potential energy). Kyetaagisa okumanya enjawulo wakati w’amasoboza ameebafu n’amasoboza ag’essikirizo ‘. Ekintu gye kikoma okuba ekizito ,amasoboza gaakyo ameebafu gye kakoma okuba amangi . Amasoboza ameebafu gasangibwa mu mbeera ez’enjawulo . Gano geyorekera mu mbeera ez’amasoboza amatereke(stored energy) . Galimu: (a)Amakyusabuziba(chemical energy) . Amakyusabuziba ge masoboza agalindiridde okufulumizibwa okukola ekikyusabuziba(chemical reaction). Enkwaso z’enkyusabuziba(Chemical bonds) mu kibiriiti zitereka amasoboza agalindiridde okukyusibwa okufuulibwa amasoboza aga nabbugumya oba ag’okwokya ng’obadde asazizza akabiriiti Amakyusabuziba ge masoboza agakyusa obuziba bw’ennabuziba (elements).Amasoboza agakyusa obuziba(amakyusabuziba) gaba masoboza agaterekeddwa mu nkwaso z’obuziba=enkwaso za atomu(atomic bonds) ne molekyu. Bbaatule , entuumo z’ebiramu(biomass) , petulooli , ggaasi ow’obutonde , amanda(Charcoal) n’ebyanda(Coal) bya kulabirako by’amasoboza amakyusabuziba. Amakyusabuziba gafuulibwa amasoboza aga nabbugumya (thermal energy) buli abantu lwe bookya emiti oba enku mu kyoto oba ekikoomi (fireplace) oba ne bookya gasoliini mu kitondekamaanyi ky’emotoka(Car engine). Amakyusabuziba ge masoboza agaterekeddwa mu nkwaso z’epipooli eby’enkyusabiziba (in the bonds of chemical compounds ) , ntegeeza mu buziba ne molekyu. (in atoms and molecules). Amakyusabuziba gafulumizibwa munsindikano y’enkyusabuziba (chemical reaction), ne gatondekawo ebbugumu oba obwoki nga ekitondeko. Amakyusabuziba buli lwe gafulumizibwa , okuva mu ennabuzimbe , ennabuzimbe eno ekifuula sabusitansi mpya.\nEkyokulabirako , bwe wabaawo ekibwatuko (explosion), ,amakyusabuziba agabadde amatereke gakyusibwa okufuukamu amasoboza aga nabbugumya, amasoboza ag’ekitangaala, amasoboza ag’okuva n’amasoboza ag’ebivuga(sound energy) .\nEkyoklulabirako ekirala ky’ekya enku enkalu ezirimu amakyusabuziba amatereke(potentialchemical enrgy). Enku bwe zikumibwako omuliro mu Kyoto amakyusabuziba gafulumizibwa gafulumizibwa ne gafuulibwa amasoboza aga nabbugumya n’amasoboza ag’ekitangaala. Okilaba nti enku zifuuka vvu, ekintu eky’enjawulo ku nku.\nEmmere nayo kyakulabirako kirungi eky’amasoboza amatereke agayitibwa “amakyusabuziba amatereke” ( stored chemical energy). Amasoboza gano gafulumizibwa nga ekikamulabiriisa (digestion) kigenda mu maaso .Molekyu mum mere yaffe zikutulwakutulwamu obutundutundu . Enkwaso wakati w’obuziba buno bwe zitandika okutaggulukuka (loosen) , wabaawo ensindikano ey’enkyusabuziba(.chemical reaction will occur) olwo ekipooli ekipya ne kitondekebwao . Enkwaso bwe zitaggulukuka wabaawo ekiwokiso(oxidation) ekijjaawo embagirawo. Ekikyusabuziba( chemical reaction) ky’ekireetera okukutulakutula mu molekyo( is involved in breakdown of a molecule). Amasoboza agatondekebwawo gatukuuma nga tuli babugumu , okukuuma n’okuddaabiriza emimiri era ne gatusobozesa okutambula oba okusulumba .Eby’okulya eby’enjawulo bibaamu obungi bw’amasoboza bwa njawulo . Amasoboza agasangibwa mu mmere ey’enjawulo gapimibwa mu “kiro-kaloli” oba nansoboza (kilocalories) oba ensoboza( Calories). Nansoboza kiva mu bigambo “namunigina z’amasoboza(units of food energy) . Oyinza okulowoozaayo ebyokulabirako ebya amasoboza amakyusabuziba(chemical energy)?\n(b) Amasoboza  ag’essikirizo amatereke (gravitational potential energy).\nAmasoboza agessikirizo amatereke( Gravitational energy) ge amasoboza agaba amatereke mu kintu ekiwanikiddwa waggulu .Ekintu gye kikoma okuba waggulu n’okuba nti kizito , bye kikoma okuba n’amasoboza amatereke amangi . Buli kintu kiyinza okuba n’amasoboza ameebafu naye amasoboza ag’essikirizo gaterekebwa mu bwewanifu bwa kintu .Buli ekizito gye kikoma okuwanikibwa waggulu kisigala waggulu eyo lwa mpalirizo eba ekiwaniridde eyo waggulu gye kiba kiri ne kitagwa wansi. Omuntu bw’aba avuga akagaali ka maanyi ga kifuba ku kaserengeto n’akakkiriza ku misinde , amasoboza ag’essikrizo gaba gafuulibwa amasoboza ag’okuva ( motion energy). Ebiyiriro by’amasannyalaze ag’amazzi ( Hydropower) kya kulabirako ekirala eky’amasoboza ag’essikirizo(gravitational energy), nga ezzikirizo liwaliriza amazzi okuyiika wansi ku misinde okuyita mu gawujjo g’amasannyalaze ag’amazzi ( hydroelectric turbine) okutondeka amasannyalaze.\nKikulu okumanya enjawulo wakati w’amasoboza amatereke n’amasoboza ag’essikirizo . Ekituufu kiri nti buli kintu kibaamu amasoboza amatereke naye amasoboza ag’essikrizo gaterekebwa okusinziira ku bugul;umivu bw’ekintu gye kuyewanise waggulu. Buli kiseera ekizito gye kikuumirwa waggulu , wabaawo empalirizo oba manaanyi agakikuumirayo waggulu eyo .Eno y’ensonga lwaki kisigalayo ne kitagwa wansi . Olina okukimanya nti ekintu gye kikoma obuzito gye kikoma okuba n’amasoboza amatereke kubanga kiba n’enzitoya nnene\_9big mass). (c)\tAmasoboza ag’ekitambuzo(mechanical energy). Ekitambuzo mulamwa oguva mu bigambo by’oluganda “ekibalo ekitambuza ebitundu by’ensengekera”. Amasoboza ag’ekitambuzo g’amasoboza agajjawo olw’ ekintu okuba mu mbeera ey’okuva oba embeera ey’okufumbekera mu kifo ekimu.Ebyokulabirako: •\tEnsolo nga eri mu kutambula oba okudduka •\tEnnyonnyi oba ekinyonyi nga kidduka mu bwengula •\tEkyennyanja nga kiwuga mu mazzi Amasoboza ag’ekitambuzo galimu masoboza amatereke mu bintu olwa kawereege ( tension). Seppulimgi ezikkatiddwa(Compressed spring) ne labba aleeguddwa ( stretched rubber) bya kulabirako bya masoboza ga kitambuzo . Amasoboza ag’ekitambuzo gatera okubuzaabuzibwa n’amasoboza ag’okuva(Kinetic) awamu n’amasoboza amatereke ( Potential Energy) . Ka tusooke tunnyonnyoke ekigambo “kukola”( ‘Work)’.\n“Okukola”‘(Work) kubaawo nga empalirizo eteekebwa ku kinyu ne kiva mu kifo oba okukyusa enkula ya kyo. Ekyokulabirako bwe nsindika olujji lwa motoka ne lweggula nsobole okufuluma , mba nkoze ku lujji luno .Kyokka mpalirizo ki ereetedde olujji luno okweggula? Wano amasoboza ag’ekitambuzo we gajjiramu . Amasoboza ag’ekitambuzo gwe mugatte gw’amasoboza ag’okuva n’amasoboza amatereke agaba mu kintu ekiba kikozesebwa okukola .Mu njogera endala, amasoboza ag’ekitambuzo ge masoboza mu kintu nga gekuusiza ku kuva kwa kyo oba ekifo we kiri oba byombi. Mu ky’okulabirako ky’olujji lwa motoka lwe njogeddeko waggulu , nze mba ndimu amasoboza amakyusabuziba amatereke nga si nalusindika kyokka bwe nnyimusa emikono gyange okusindika olujji, ekikolwa kyange kino knakyo kibaamui amasoboza ag’okuva. Bwe nsindika olujji , amasoboza gange amatereke n’amasoboza gange ag’okuva gafuulibwa amasoboza ag’ekitambuzo agavuddemu okukola oluggi ne lweggula. Wano oluggi luba lufunye amasoboza ag’ekitambuzo agaleetedde olujji okweseetula ne lweggula okumala akabanga . Wetegereze nti okukola okubaawo , walina okubaawo ekintu ekivaamu empalirizo okusobozesa ekintu ekirala okuva mu kifo ( okuseetuka). Kino kya kulabirako ekirala .Omusajja ng’abadde atema omuti n’ejjambiya .\n(a) Ejjambiya ku bwayo terina masoboza ga kuva naye erina amasoboza amatereke kubanga erina obuzito n’enzitoya(weight and mass).\n(b)Okusobola okuyiza omuti , aba alina okugalula ejjambiya , ekintu ekirinnyisa amasoboza gaayo amatereke olw’okuwanikibwa waggulu.\n(c) Olwo n’agiwaliriza okutambulira ku misinde egiri waggulu okukka wansi(wano efuna amasoboza ag’okuva) okujisobozesa okutema omuti eguyiuze. Omugatte gw’amasoboza amatereke n’amasoboza agali mu kuva ejjambiya g’efuna agajisobozesa okuyuza mu muti gwe guyitibwa amasoboza ag’ekitambuzo , agaleeterea omuti okugwa. (d) Amakyusabuziizi (nuclear energy).Amakyusabuziizi oba amasoboza ag’obuziizi(Nuclear energy ) , ge masoboza amatereke mu buziizi(nnyukiriyaasi) bw’akaziba(atomu) –amasoboza agakuumira awamu obuziba bw’akaziizi(the nucelous of the atom) . Omuwendo gw’amasoboza omunene guyinza okufulumizibwa nga obuziizi bwonna bwegasse (combined) oba bwabuluziddwamu(split apart).\n(ii) Amasoboza ag’Okuva (kinetic energy).\nBuli ekitambula yadde okujugumira kiba n’amasoboza ag’okuva(kinetic/motion energy) era amasoboza ago ge gasobozesa buli kintu okwenyenya, okujugumira, okukankana, okuseetuka, okutambula oba okugenda . Anasoboza ag’okuva g’amasoboza ageyolekamu kintu ekiri mu mbeera ey’okuva oba omugendo ne bwe kuba kwenyenya, kukankana oba okujugumira.Ebintu ebibamu kuva birimu ebyo ebinene ennyo, obwaguuga nga enkulungo, n’obuntu obutono oba obutini ennyo nga obutaffaali (cells) n’ obutoffaaliparticles) nga atomu , nampa, konta, obukwaki , n’obusannyalazo. Obutundutunyu obutono ennyo mu essomabuzimbe bwe buyitibwa obutunniiya (particles) era obuyitibwa “obutoffaali”(inanimate or animate small or tiny particles). Okutwalira awamu obutunniinya (particles) obusookerwako bulimu: (a)\tObutoffaali obutono ennyo= Obutonniinya (b)\tObutoffaali obutini ennyo = Obutinniiya (c)\tObusirikitu (microscopic organisms) Weetegereze: (a)\tAkatono = small or very small (b)\tAkatini = tiny, minute , extremely small (c)\tAkatonniinya = subatomic particle( nampa=neutron, konta=proton) (d)\tAjatinniinya = elementary particle( obusannyalazo=electrons , obukwaki=quarks ) (e)\tAkatoffaali = particle, animate or inanimate small, very small , or tiny particle (f)\tAkataffaali = living cell (g)\tAkatunniinya = akatoffaali(Particles) Kimanye nti ekintu gye kikoma okuba ekizito ne gye kikoma okuba ku misinde , gye kikoma okuba n’amasoboza ag’okuva . Ddira obutaasa bubiri obwenkanankana nga bulimu amazzi ekigero kye kimu , okwate amayinja abiri erimu kigero kya kikonde kyo akalala kimu kya kuna ky’ejjinja erisooka. Amayinja gombi gakwate obuwanvu bwe bumu okuva mu buli kataasa olyoke ogatemu kiseera kye kimu . Ki ekibaawo? Amazzi gaba gasamukka kyokka amazzi agali mu kataasa akaguddemu eginja eddene gasamuka nnyo okusinga ku mazzi agali mu kataasa akagudeemu ejinnja ettonoko. Amasoboza agava mu jonja eddene gasinga agava mu jinja ettono. Weetegereze: •\tAmayinja gombi gaba n’amasoboza amatereke nga okyagawaniridde mu ngalo zo. •\tOlw’okuba ogawanise waggulu ddala okuva ku ttaka , amayinja ombi galimu amasoboza ag’essikrizo •\tBw’ogata ne gatandika okugwa wansi , amasoboza amatereke n’amasoboza ag’essikirizo gafuukamu amasoboza ag’okuva. Kati tutegeeze ! Jinja ki ku gambi erisinga okuba n’amasoboza ag’okuva? Eddene oba ettono ? Ebyokulabirako ebirala ebiraga amasoboza ag’okuva mulimu : •\tEkitangaala okuva ku njuba •\tEnkulungo y’ensi n’omwezi gwayo •\tAbazannyi abakuba ensambaggere •\tOmuntu oba ensolo etambula •\tEddoboozi eriva mu ng’ombe y’emotoka •\tEddoboozi lyo ng’oyogera •\tEkidduka ku luguudo •\tEnnyonyi nga eri mu mugendo gwayo mu bwengula •\tEssasi oba ekikompola nga oli anyize emmanduso •\tOkukuba okukomerera emisumaali mu muti •\tAmasannyalaze buli lw’osaako swiiki .Amasannyalaze mugendo gwa busannyalazo Amasoboza ag’okuva kuba kuva kwa mayengo ,obusannyalazo ,obuziizi,obuziba, molekyu , ’ebintu byonna ebiva mu kifo . Amasoboza ag’okuva ge masoboza agakukola (energy at work) era galimu Amasoboza ag’okuva ge masoboza agakola? Yee !! Gano gonna wansi masoboza agakola ekitegeeza ge masoboza agaba mu kuva:\n(a) Amasoboza aga nabbugumya\t(thermal energy).Amasoboza aga nabbugumya (thermal energy) era gayitibwa:\n•\tamasoboza ag’ebbugumu oba •\tAmasoboza ag’okwokya (heat energy). •\tAmasoboza ag’ebyokya •\tAmasoboza amooki •\tAmasoboza ag’amasannyalaze •\tAmasoboza ag’oluyengo(Radiant energy) Amasoboza gano gava mu kujugumira( vibration) n’okutambula( movement) kw’obuziba era ekiyitibwa okutambula kwa atomu eziri mu kintu. Ekintu bwe kibuguma oba ka tugambe nti bwe kyokyebwa , obuziba (atomu) ne molekyo zakyo zitambulo ne zitomeregana wakati mu kutebenta . Amasoboza aga nabbugumya wo mu ttaka (Geothermal energy) ge masoboza gerisangibwa mu magombe g’ensi. Ennabuzimbe =endagabuzimbe (Matter) ekolebwa mu butunniinya oba molekyu eziva mukifo ne zijugumira mu ntakoma (constantly). Singa “obwoki”(tempulikya) bw’wnnabuzimbe bulinnya kino kireetera obutunniinya era ekiyitibwa obutoffaali(particles) okweyongera okujugumira ku misinde. Amasoboza aga nabbugumya (thermal energy) ga masoboza agava mu bwoki (tempulikya) bw’ennabuzimbe. Ekintu gye kikoma okwokya, molekyu zakyo gye zikoma okujugumira era amsoboza agakyo aga nabbugumya gye gakoma.\nEkyokulabirako bw’oteeka amazzi ku sigiri okugoya akawunga, amazzi gano gaba n’amasoboza aga nabbugumya (thermal energy) agali mu mbeera y’amasoboza ag’okuva olw’obutunniinya bwago obuba bujugumira. Singa ofukako ku mazzi gano ageseze mu kikopo ekirimu amata agannyogoga okole ka kyayi, amazzi gano agookya gayingiza mu butoffaali bw’amata agatookya agamu ku masoboza ga nabbugumya agagalimu .Ekikopo ky’amata kkyo kiba tekyokya nnyo ng’amazzi agasigadde mu sefuliya kubanga amasoboza aga nabbugumya agamu gavudde mu mazzi ne gayingira mu mata agabade agannyongoga. Jjukira nti obungi bw’amasoboza aga nabbugumya afali mu kintu gupimibwa mu jjoole(J). Okiraba nti amasoboza aga nabbugumya galina akakwate n’obwoki(Tempulikya) bw’ekintu. Ebbugumu oba okwokya tekitegeeza kimu n’obwoki(temperature ).Kaakati obwoki kye ki ?\nObwoki(Temperature) Obwoki bw’ekintu kitegeeza “kigero kya kwokya oba obunnyogovu” bw’ekintu .Obwoki bupimibwa mu digiri eza Serisiyaasi (°C). Obwoki era kiyinza okupimibwa mu ekigerebuzo ekya Falenayiti (Fahrenheit scale), nga kino kinnalinnya ekyabbulwa mu Mugirimaani eyali ayitibwa Falenayiti . Akabonero ka farenayiti y’ennukuta 'F'. Mu kigerebuzo kya farenayiti ( Fahrenheit scale), amazi gekwatira ku digiri eza Falenayiti asatu mu bbiri oba F 32 ° ate nga gabugumira ku digiri , F 212 °. Mu kigerebuzo ekya Selisiyaasi (Celsius scale, amazzi gekwatira ku digiri eza Serisiyaasi ova C 0° ate ne gabugumira ku digiri eza Serisiyaasi kimumi oba C 100°. Ekipimabwoki (thermometer) nyanguyirizi ekozesebwa okupima obwoki oba tempulikya. Ekirandizo, Ekibulukanyo, n’Oluyengo (Conduction, Convection and Radiation).\nOkwokya oba ebbugumu liyinza okutambuzibwa okuva mu katoffaali akamu okuyingira akalala mu ngeri satu : •\tEkirandizo •\tEkibulukanyo •\tOluyengo Amasoboza ag’amasannyalaze (electrical energy) Amasoboza ag’amasannyalaze (Electrical energy) gava mu kutambula kw’obutoffaali obutini ennyo obuyitibwa obusannyalazo(electrons), obuba butambulira mu waya. Ekimyansuko( Lightning) kya kulabirako ky’amasoboza ag’amasannyalaze agali mu butonde. Ennabuzimbe (Matter) ekolebwa obutoffaali obuyitibwa obuziba(atomu).Lwaki buyitibwa buziba ? Kubanga “buli wala nnyo” n’amaaso gaffe agali obukunya okulaba . Ekno kitegeeza nti okusobola okulaba obuziba bw’ennabuzimbe kitwetaagisa ennyanguyirizi ezimbulukusa obutinniinya eyitibwa enzimbulukusa (microscope). Mu kaziba(atomu) mubaamu ate obutunniinya oba obutoffaali obutini ennyo okusingawo obuyitibwa obusannyalazo (electrons) obuba mu kuva entakyuka(constantly moving). Okuva kw’obusannyalazo buno kusinziira ku muwendo gw’amasoboza akasoboza ge kalina ,okukasobozesa okuva mu kifo. Kino kitegeeza nti buli kintu kirimu amasoboza amatereke ( potential energy), naye ebimu birina amasoboza amatereke okusinga ebirala. Omuntu munnasayansi ayinza okuwaliriza obusanyalaze buno okutambulira mu kubo eggere okuva mu kifo ekimu okudda mu kirala. Waliwo ebiyitiro by’obusannyalazo eby’enjawulo ebiyitibwa ebilandizo(conductors) ebitambuza amasoboza gano. Ebintu ebimu tebiyionza kutambuza masoboza mu mbeera eno era bino biyitibwa biziiyizo( insulators). Buli omuntu munnasayansi asobola okuleetera obusanyalzo buno okutambula okuva mu kaziba akamu okudda mu kaziba akalala nga yeyambisa empalirizo za magineeti atondekawo amasoboza g’amasannyalaze ( electrical energy) .\nOmugendo gw’amasannyalaze gukola gutya? Bbaatule etambuza amasoboza amakyuisabuziba(chemical energy) amatereke mu mbeera y’obutinniinya obuba busannyalaziddwa obuyitibwa obusannyalazo ( electrons), obutambulira mu waya. Ekyokulabirako , amasoboza ag’amasannyalaze gayingizibwa mu kifo okuyita mu ttaala ng’amasoboza ag’ekitangaala(light energy) n’amasoboza aga nabbugumya oba okwokya ( thermal /heat) energy.\nEkimyansuko (lightning) nago masoboza ga masannyalaze agasangibwa mu butonde , agamaanyi ennyo okuba nti tegakugirwa mu waya. Gava ku bire by’enkuba ebyetuuma awamu ne bikola amasoboza ag’amasannyalaze amayitirivu ennyo mumbeera y’amasannyalaze ag’entagenda (static electricity). Amasannyalaze gano gafuluma nga waliwo ekimyansuko olw’ebire okukuubagana ennyo.Ekikuubagano ky’ebire ky’ekiviirako ekimyansuko.\nAmasoboza ag’ebivuga (Sound energy) Okuvuga (Sound ) gwe mugendo gw’amasoboza okuyita mu miyitiro egy’emigendo gy’amayengo . Okuvuga kujjawo nga empalirizo ereetedde ekintu okujugumira .Amasoboza gayita mu kintu mu mbeera ey’ejjengo . Amasoboza agatambuza ebivuga matono okusinga amasoboza ag’ebika ebirala. Engalabi ejugumira etambuza amasoboza mu kitundu nga ekivuga. Amasoboza ag’okuva gayita mu molekyo z’empewo etambula ne gatuuka ku muwulizi ng’amaloboozi oba ebivuga okuyita mu kabubi akajugumiza .Okirana nti amasoboza ag’okuva mu ngalo ezikuba engoma gafuulibwa amasoboza ag’ebivuga(sound energy).\nEbijugumiro by’ebivuga(Sound vibrations) bivaamu amayengo g’ebivuga (sound waves) agayita mu miyitiro nga : •\tEmpewo •\tAmazzi Okutuuka mu matu gaffe. Amasoboza g’eddoboozi(Sound energy) gatera kupimibwa okusinziira ku kanyigirizi n’amaanyi gaago mu nigina ez’enjawulo eziyitibwa ebipasikaali ( pascals) n’ebidesibeero (decibels).\nAmasoboza ag’Oluyengo (Radiant energy) masoboza ga mugendo gwa masanyalaze ne magineeti(electromagnetic energy) ogutambulira mu mayengo agegonyola(transverse waves). Amasoboza ag’oluyengo galimu: •\tEkitangaala ekirabika(visible light) •\tEmigendo gya X •\tEmigendo gya Gamam •\tAmayengop ga Leediyo Ektangaala n’olwkyo kika kimu eky’amasoboza ag’oluyengo.Omusana masoboza aga luyengo omuva amafuta n’ebbugumu ebikola obulamu ku Nsi. Mu butuufu amasoboza ag’oluyengo (radiant energy) ga masoboza ag’amayengo g’omugendo gw’amasannyalaze na magineeti (the energy of electromagnetic waves). Mbeera y’amasoboza agayita mu bwengula .Ekyokulabairako, tuyingiza ebbugumu okuva kun juba eri ewala ennyo okuva ku Nsi okuyiyta mu lubugumu lw’amayengo, oluyengo (radiation) . Ebbugumu ly’enjuba terirandira kuyita mu kintu kya nkalubo kyokka , wabula kuyita mu bwangaala (vacuum) .Kino kisoboka lwa “mayengo ga mugendo gwa masanyalaze ne magineeti “(electromagnetic waves). Amayengo g’omugendo gw’amasannyalaze ne magineeti Buli masoboza ag’entagenda(static energy okuva mpalirizo z’amasannyalaze ne magineeti lwe gasisinkana , galeetawo ekyebulungulo ky’amasannyalaze okuzetoloola. Bw’okwata omunyolo gw’olujji ogw’ekyuma ofuna okuyitibwamu empalirizo y’amasannyalaze eg’entagenda (electro static force) .\nAte yo empalirizo ya magineeti y’ensika esikiriza ekyuma ku magineeti. Kaakati ekyebulunguloky’amasannyalaze ekireetebwawo kiviiramo amayengo agayitibwa amayengo g’omugendo gw’amasannyalaze ne magineeti era gayinza okutambula okuyita mu lwangaala (vacuum) , obutunniinya oba enkalubo . Waliwo ebika by’amayengo g’omugendo gw’amasannyalaze ne magineeti bya njawulo nga byonna birina obuwanvu bw’ejjengo (wavelengths), ebinnyonnyozo (properties), enziringana (frequencies) n’amaanyi (power) ga njawulo era nga buli kimu kikolagana n’ennambuzimbe mu ngeri za njawulo. Ensengekera y’amayengo yonna okuva ku gasembayo okutuuka ku gasingayo y’eyitibwa endaga y’’omugendo gw ’amasannyalaze ne mangineeti ( the electromagnetic spectrum). Obuwanvu bw’ejjengo gye bukoma okuba wansi enziringana(frequency) gy’ekoma okuba waggulu ate obuwanvu by’ejjengo gye bukoma okuba waggulu enzirngana gy’ekoma okuba wansi. Ekitangaala ekyeru mbeera ya masoboza ga luyengo (radiant energy) era enziringana yakyo katundu katono ak’endaga y’omugendo gw’amasannyalaze ne magineeti. Mu ndaga eyo waggulu oba olaba amasoboza ag’olubugumu ag’enjawulo agalagibwa n’obuwanvu bw’amayengo obw’enjawulo . Amasoboza ag’oluyengo bwe gasisinkana ennabuzimbe , gakyusa ebinnyonnyozo by’ennabuzimbe.Ekyokulabirako amayengo amatiniwavu ( micro-waves), nga kino kitundu ku ndaga y’omugendo gw’amasannyalaze ne magineeti gwonna, bwe gateekebwako mu woveni y’amayengo amatiniwavu (microwave oven), molekyu z’amazzi mu mere gasannyalalazibwa ne kigaleetera okujugumira emirundu buwumbi mu buli sikonda , ekitondekawo okwokya okuyamba emmere okuggya . Woveni y’amayengo amatiniwavu ekolera ku sayansi wa masoboza ag’oluyengo oba kiyite amayengo g’omugendo gw’amasannyalaze ne magineeti (electromagnetic waves). Amasoboza amatereke (Energy Stored)\nAmasoboza tegayinza kutondekebwawo yadde okusaanyizibwawo naye gayinza okuterekebwa mu mbeera ez’enjawulo. Engeri emu kwe kugatereka mu mbeera ey’amasoboza amakyusabuziba (chemical energy) mu bbaatule. Akayitiro(circuit) bwe kaba kakwataganyiziddwa , amasoboza amatereke mu bbaatule gafulumizibwa okutondekawo amasannyalaze. Baatule eba n’enkomerero bbiri , enkomerero eya pozitiivu n’enkomerero eya negatiivu .Singa okwataganya enkomerero eya negatiivu n’eya pozitiivu ne waya , otondekawo akayitiro(circuit ) . Obusannyalazo (electrons) bukulukuta oba butambula okuyita mu waya okutondekawo omugendo gw’amasannyalaze (electric current). Amasoboza gayinza okuterekebwa mu ngeri nnyingi endala .Gayinza okuterekebwa mu : •\tMmere •\tAmabibiro g’amazzi •\tBbaatule •\tGgaasi ow’obutonde •\tMu kikuumabyoka Amasoboza agakola gasangibwa mu mbeera ki ?Enkozeso z’amasoboza (Ennergy Carriers) Obusangiro bw’amasoboza buva mu nsibuko z’amasoboza ez’omutendera ogusooka era bubaamu amasoboza agayinza okukyusibwa ne gateekebwa mu mbeera endala nga okukola okw’embagirawo, ebbugumu oba okukola ebintu ebirala.Obuterekero bw’amasoboza buvaamu amasoboza buli lwe waba wetaagisa. Amasoboza ag’omutendera ogusooka\tEngeri y’okuyusa amasoboza\tObuterekero bw’amasoboza Ebifuta\tKirongooserezo\tMafuta(woyiro, gasoliini, Ggaasi ow’Obutonde\tEbipango by’amaanyi\tmasannyalaze Ebyanda\tBipango by’amaanyi\tmasannyalaze Yulaniyaamu ow’obutonde\tBipango by’amaanyi\tMasannyalaze Amasoboza ag’enjuba\tBipango by’amaanyi\tMasannyalaze Amasoboza ag’empewo\tBipango by’amaanyi(Mawujjo ga mpewo)\tMasannyalaze Amasoboza ag’ejjengo\tBipango by’amaanyi(mawujjo g’amazzi)\tmasannyalaze Omugendo gw’amazzi ogw’ emigga ,ebiyiriro\tBipango by’amaanyi(Mawujjo g’amazzi)\tMasannyalaze Entuumo y’Ebiramu\tBipango by ‘amaanyi\tMasannyalaze Nabbugumya w’amagombe\tBipango by’amaanyi\tMasannyalaze Ekyebulungulo ky’Ensi ekya magineeti\tTeri mugaso gumanyiddwa kuvaamu\tEkimyansuko\tTeri mugaso gumanyiddwa kuvaamu\tObuterekero bw’amasoboza aobulala mulimu seppulingi , bbaatule, kapasita, ayidologyeni n’emiti.\nAmasoboza tegasobola kutondekebwawo ate era tegasobola kusaanyizibwawo okujjako nga olina obusobozi obutondekawo enjuba, Samasoboza , ekitegeeza sekazaalira z’amasoboza gonna mu mwengula. Kyemmanyi kiri nti tewali muntu ayinza kutonda sengendo za bwengula okujjako Katonda. Olwokuba omuntu tasobola kutondekawo njuba ate ng’enjuba z’ezisibukamu amasoboza olwo amasoboza gano ne gatandika okukyusa embeera zaago , omuntu alina kumanya mbeera z’amasoboza ez’enjawulo ezetaagisa okweyambisibwa ku nsi. Amasoboza tegasaanyizibwawo wabula osobola okuyusa embeera mwe gasangibwa okuva mu mbeera emu okudda mumbeera endala gy’oba oyagadde okukola omulimu gw’oyagala okukola.\nTukozesa amasoboza ag’ekika ekya kemiko okuva mu bbaatule okufuna omugendo gw’amasannyalaze (current). Okutondekawo omukka ogwokya oba enfuumo (steam or vapour) twokya ebyanda (coal) n’amafuta ga nakavundira (fossil fuels) amalala ne bikyusa amasoboza gakyo ag’ekika ekya kemiko amatereke okugafuula amasoboza aga nabbugumya (thermal energy).\nOkufumba emmere oba wetaaga okukyusa amasoboza ag’amasannyalaze okugafuula amasoboza aga nabbugumya. Nigi y’amasoboza esembayo ye jjoole (joule).\nAbantu bwe bakozesa amasannyalaze , gayinza okuba nga gaavudde mu kwokya byanda(coal) , ekikyusabuziizi (nuclear reaction) , oba amawujjo g’amazzi ku migga , okunokoolayo ezimu. Okiraba nti ebyanda , obuziizi, n’ekiwujjamazzi zonna nsibuko za masoboza . Waliwo ensibuko z’amasoboza agasobozesa buli ekigenda mu maaso mu butonde mu bulamu bwaffe obwa bulijjo za njawulo kyokka ekituufu kiri nti ensibuko semasibuko y’enjuba. Embeera z’amasoboza ez’enjaulo mulimu: (i)\tEmbeera ey’ekwokya(heat). Eno era eyitibwa mbeera ya nabbugumya(thermal). Si nabbiguma; oba embeera ey’ebbugumu(warmth). (ii)\tEmbeera ey’ekitangaala(light ) . Eno era eyitibwa mbeera ya luyengo(radiant) (iii)\tEmbeera ey’amasannyalaze. (iv)\tEmbeera ey’enkyusabuziba (v)\tEmbeera ey’enkyusobuziizi (vi)\tEmbeera ey’essikirizo(gravitational energy) (vii)\tEmbeera ey’ensikirizo(magnetic attraction)\nEkikola ekitangaala ky’enjuba gaba masoboza ga kyegattisatomu (fusion energy). Ekitambuza amasoboza g’ekitangaala okuva ku njuba gaba masoboza ga luyengo oba “olubugumu”(radiation energy). Olubugumu kiva mu bigambo by’oluganda “oluyengo olw’ekitangaala n’ebbugumu” ate era “oluyengo” kiva mu bigambo by’oluganda “olubugumu olw’amayengo g’ekitangaala”. Amasoboza okuva ku njuba n’olwekyo •\tgatuwa ekitangaala emisana •\tgakaza engoye zaffe •\tgasobozesa ebimera okukola emmere yabyo ne bikula •\tAmasoboza agava ku njuba gafuuka amasoboza amatereke mu bimera ebiriibwa ensolo nabyo ne bifuna amasoboza. Ensolo ezirya ensolo eziridde omuddo nazo zisobola okufuna amasoboza okuva mu nsolo eziba ziridde omuddo ne zifuna amasoboza gano agasibuka mu kitangaala ky’enjuba.\nVI.Okukekkereza Amasoboza (Energy Saving)\nEngeri z’okukekkereza amasoboza (saving energy) ziri bbiri:\n(i) Enkozesa y’amasoboza etali ya kyeyonoonero (Energy conservation). Okukekkereza amasoboza kikwata ku nneeyisa eziiyiza okukozesa amasoboza amangi oba eviirako okukozesa amasoboza amatono.Ebyokulabirako:\n•\tNga tujjako ebikozesa amasannyalze nga tumaze okubikozesa. •\tZikiza omuliro nga omaze okufumba •\tBuili awava omuti simbawo omuti •\tN’awatali miti simbawo emiti. Okuba nga tuba tusimba emiti emito (planting young trees) nkozesa etali ya kyeyonoonero kubanga kye tukozesa kiba kiddawo. •\tOkuddaabulula ebikozeeko oba ebyo ebiwedde okukozesebwa (recycling) •\tBw’oba toil mu kisenge jjako ettaala\n(ii) Okukozesa ebikekkereza amasoboza (energy efficiency).\nOkukozesa ebikekkereza amasoboza kitegeeza kukozesa tekinologiya akekkereza amasoboza kukola omulimu gwe gumu.\n•\tSitoovu/Sigiri ezikekkereza amasoboza(energy saving stoves) •\tBbalibbu ezikekkereza amasoboza (energy saving bulbs) kyokka ne zituwa ekitangaala kye kimu ng’ezo ezikozesa amangi.\nOmugaso gw’okukekkereza amasoboza (saving energy) i.\tObutadibuuda (wastage) ii.\tOkukendeeza ebisale\nOkuddaabulula ebikozeseddwa (Recycling)\nOkudaabulula kikekkereza amasoboza n’ebyobugagga kubanga amasoboza matono ddala agaba gakozesebwa okukola ekuzzaawo oba okuddaabulula ekitondeko okusinga ago ageetagibwa okukola ekitondeko ekipya.\nOkuddaabulula (recycling) ky’ekikolwa eky’okukyusa kakasiro oba ebyo ebikozeseddwa/ ebimaze okukozesebwa okusobola okubikozesa buto mu ngeri omu oba endala.\nOkuddaabulula kwetaagisa amasoboza matono ate era kiziiyiza okukozesa eby’obugagga ebyetaagisa ebirala, gamba ebimera nga emiti, minero , n’amazzi.Ebimu ku biyinza okuddaabululwa nga biva mu miti z’empapula ezikozeeko , obukyupa bw’amazzi obwa pulasitiika n’obuveera nabyo biyinza okuddaaabululwa ne biddamu okukozesebwa awamu n’obukyupa bwa aluminiyaamu.\nOkuddaabulula empapula okuva mu ttani y’empapula ezikozeeko kiwonya emiti egisukka mu 15 ne kimu kya kubiri eky’amazzi agandibadde gakozesebwa .\nOkuddabulula obukyupa bwa oluminiyamu kikekkereza amasoboza ebitundu ebisukka mu 90% okusinga okukola obukebebwa aluminiyamu obupya okuva mu masengere ga bbooseeti (bauxite ore).\nObuvune obuyinza okuva mu nkozesa y’amasoboza (energy use)\n1)\tWaya ezitali nkugire (Lives wires) ziyinza okukubisa n’okuttisa abantu amasannyalaze (electrocute). 2)\tAmasoboza g’empewo agasukkulumye gatambuza oluyiira nga omuliro gukutte 3)\tAmasoboza ag’omusana amasukkulumu galeeta ekyeeeya (drought).\nOkwewala obubenje bw’amasoboza -\tSimba emiti okukendeeza emisinde n’amaanyi g’embuyaga (wind breakers). -\tTokoleeza muliro kuguzannyisa -\tToyingiza bintu bya kyuma nga emisumaali mu soketi za masannyalaze (into electricity sockets). (Electricity wires). -\tYiga we bakozesa enzikizamuliro(fire extinguishers)\n(i)\tAmasoboza (Energy) kye?............................................................ (ii)\tTuwe ensibuko z’amasoboza ez’obutonde………………………………….. (iii)\tTusobola tutya okukekkereza amasoboza (saving energy)…………… (iv)\tMugasoki oguli mu kukekkereza amasoboza ……………………………… (v)\tBuzibu ki obuva ku masoboza ………………………………………………… (vi)\tWewala otya obubenje bw’amasoboza?………………………………………\nBino bigyidwa ku "https://lg.wikipedia.org/w/index.php?title=Amasoboza_(Energy)&oldid=25669"\nLuno olupapula lwasemba okukyusibwamu ku 06:17, 25 Gwakubiri 2021.


Bukedde Online - Ebyabadde mu nsisinkano ya Museveni n'abamuvuganya\nAbatendeka baddereeva abamu ba kibogwe -...\nPULEZIDENTI Museveni asisinkanye abakulembeze b’ebibiina byobufuzi ebinene mu ggwanga ne bamwanjulira ebizibu ebimaze ebbanga nga bibatawaanya n’okumusaba nti akkirize ave mu bukulembeze era abeerewo ku mukolo gw’okulayiza anaamuddira mu bigere.\nPulezidenti Museveni, Jimmy Akena (UPC - ku kkono) Nobert Mao (DP - wakati) ne Asuman Basaalirwa (JEEMA - ku ddyo).\nWabula bino Pulezidenti yagambye nti si bye bizibu by’eggwanga n’abagamba basse essira ku nsonga ennene eziruma abantu.\nBaamugambye nti Uganda nnene tegenda kukoma ku bakulembeze baliwo era obwetaavu bw’ebibiina byobufuzi okusisinkana mu mukago gwa 'Inter Party Organization for Dialogue (IPOD) bagiganyuddwaamu nnyo era evuddemu ebibala bingi.\nAkafubo kaabaddemu ebibiina bina kw’ebyo ebitaano ebirina ababaka mu Palamenti okuli DP, NRM, JEEMA ne UPC kyokka FDC yagaanye okwetaba mu lukiiko luno olwabadde e Munyonyo ng’egamba nti tebalamu bibala biyinza kuluvaamu.\nMu kafubo, abeebibina baayanjulidde Museveni ensonga ezibaluma omuli okussa ekitiibwa mu bakulembeze b’ebibiina ebivuganya gavumenti, okukyusa obuyinza mu mirembe, ebitongole bya gavumenti okutulugunya abantu n’okubakwata nga tebimaze kunoonyereza, ebibiina byobufuzi byonna okukiikirirwa mu Palamenti ya East Afrika, okwongera ku ssente eziweebwa ebibiina byobufuzi ebivuganya gavumenti ebirina ababaka mu Palamenti nga baagala waakiri buli kibiina kifune obuwumbi bubiri buli mwaka, abakulembeze obutakkirizibwa kukuba nkuhhaana, gavumenti okutwala abagivuganya ng’abalabe b’eggwanga, okukozesa eryaanyi erisusse, enguzi esusse, okukyusa akakiiko k’ebyokulonda, okussa ekitiibwa mu ddembe ly’obuntu, okukyusa olulimi oluvvoola abeebibiina, okwawula ebya NRM ku by’eggwanga, obutali bwenkanya mu ngaba y’emirimu mu bitongole bya gavumenti n’ensonga endala.\nPulezidenti wa DP Nobert Mao ye yaleese ekya Pulezidenti okudda ebbali wabeewo okulonda nga takuliimu aweeyo obuyinza mu ddembe abantu balabe ku nkyukakyuka esoose etaliimu kukozesa mmundu.\nPulezidenti Museveni yabaanukudde n’abategeeza nti, yeewuunya bannabyabufuzi abalowooza buli kiseera nti, ye okuva mu ntebe y’ensonga egenda okumalawo ebizibu byonna.\nYabategeezezza nti ye teyayingira mu byabufuzi nga munnabyabufuzi era mu famire ye temuli wadde ayagala byabufuzi era bye boogera tabiraba nga nsonga eyinza okuyamba eggwanga.\nYagambye nti yayingira mu byobufuzi lwa nsonga ttaano kyokka yabawaddeko bbiri lwaki yabiyingira era akyabirimu.\nYagambye nti yayingira ebyobufuzi lwa nkulaakulana omuli okulwanyisa obwavu, okukulaakulanya amakampuni n’eggwanga era ayagala abantu bakulaakulane n’okukola ebintu eby’enjawulo.\nYagambye nti yayingira ebyobufuzi lwa byakwerinda bya ggwanga n’okulwanyisa abantu abaali batabangula emirembe n’abafuzi b’amatwaale abaali baagala okumaamira Afrika nga bwe baamaamira Amerika.\nYagambye nti abakulembeze b’ensikirano baalemwa okukuuma eggwanga kyokka ye asobodde okulikuuma era ayagala okulaba nga bannansi beeyagalira mu ggwanga lyabwe awatali kumaamirwa bafuzi b'amatwale.\nYeewunyizza abalowooza nti ye ky’ekizibu ky’eggwanga era bamusaba aveeko n’agamba nti abo tebamanyi era ensonga enkulu ezisobola okuyamba eggwanga bazibuusa amaaso ne boogera ebitali bya mugaso.\nYagambye nti n’ekya poliisi okuyimiriza enkuhhaana z’abooludda oluvuganya kya kugenda mu maaso kubanga waliwo abazitegeka nga balina ebigendererwa eby’okutabangula emirembe.\nOluvannyuma lw’olukiiko, Mao yategeezezza nti byonna ebibadde bibanyigiriza Pulezidenti abitegedde kyokka tekitegeeza nti akazito ke babadde bamutaddeko bakakomezza.\nYagambye nti bwe gaba masannyalaze gabadde matono naye kati bagongeddeko amaanyi era okumusisinkana teyeeyibaala nti obwetaavu bwe bamubanja ave mu buyinza buweddewo.\nYagambye nti ensisinkano eno egguddewo essuula empya n’essuubi ery’okulaga abantu nti abakulembeze basobola okutuula awamu olw’ekigendererwa ky’okubatunuza eggwanga gye liraga.\nPulezidenti wa JEEMA Asuman Basalirwa yategeeza nti asuubira nti keewedde ebizibu ebibadde bibanyigirizza bikomye.\nYayanjudde nti bannabyabufuzi tebabakkiriza kukuba nkiiko.\nYagambye nti Gavumenti etuuse ku ddaala erigaana omubaka era omuyimbi Robert Kyagulanyi okukola ebivvulu ng’abaserikale bamuyimiriza buli kiseera kyokka asuubira nti byonna bikomye.


Bukedde Online - Bobi Wine ayogedde ku kya Bebe Cool okumulengezza\nBobi Wine ayogedde ku kya Bebe Cool okumulengezza\nJohn Ssebaana Kizito afudde\nKatonda mumufissizeewo akadde buli lunaku...\nBOBI Wine agaanye okwogera ku bya Bebe Cool bye yamulengezza n’amuyita ‘omuyimbi omu eyalondeddwa Bannayuganda ab’olubatu’ n’agamba nti, kati yafuuse mubaka w’abantu takyasobola kudda mu ntalo z’oyo; Bobi yagambye bw’ati: Ekisaawe ky’okuyimba nkiruddemu nnyo nga nnyimba ennyimba ezizimba abantu ekyampa n’ettutumu eryampanguzizza.\nPaasita Lubwama (ku kkono) ng’asabira Bobi Wine ku Ssande gye yasabidde.\nKati ndi mubaka w’abantu aliwo okuzimba n’okugatta; sikyayinza kudda mu ntalo ne Bebe Cool.\nMu kusooka, Bebe Cool yasinzidde Kenya gy’ali n’assa ku mukutu gwe ogwa Facebook ekiwandiiko ekyasaanudde abawagizi ba Bobi Wine okumulumba.\nEkiwandiiko kyabadde kigamba nti: Abantu bangi bannumbye ne mukazi wange olw’akalulu akaabaddewo (Bobi Wine ke yawangudde). Nze kye mmanyi, abantu ab’olubatu baalonze omuyimbi wabula ate ekyo kinviiriddemu ebivumo kyokka ate ekinnuma kuvumiramu mukyala wange.\nBagamba nti mukyala wange tannyamba mu ngeri y’okuntegeerera era nti omulimu gw’amanyi, kunsaba ssente kugenda mu ‘shopping’ kugula bintu, saluuni, kugula mmotoka mpozzi ne Amerika n’ebirala nga y’ensonga lwaki sisobola kwekulaakulanya.\nKati njagala musome bino muddemu amagezi: Ensonga enkozesa ekiro n’emisana kwe kulaba ku baana bange n’omukyala nga bali mu ssanyu.\nBwe kibeera ng’okubagulira emmotoka ez’akabi, engoye empya, okulya obulungi n’ebirala bye bibawa essanyu, ekyo kye nja okukola.\nEra nja kwongera buli kadde okugulira Zuena emmotoka empya, okumusindika e Bulaaya, okumugulira engoye ennungi n’obupale obwo munda buli wiiki nga gy’ayambulamu gy’asuula.\nOkumala emyaka 14 gye mmulabidde (Zuena) simukkiriza na kunfukaamirira nga njagala amaviivi ge gasigale nga galabika nga bwe namusanga era ekimu ku binkozesa ekyo, mba njagala nfune obwagazi buli lwe mutunulako.\nAbamu ku mmwe mulowooza nti amayumba agasulwamu ky’ekyebbeeyi wabula ate ffe tulowooza nti ez’abapangisa kye kisinga. Sikkiririza mu kweraga nti nnina kino na kiri naye kye nfa be bantu bange okuba obulungi ate nga mukyala wange ali ku mwanjo.” Abawagizi ba Bobi Wine bangi baamulumbye nga bagamba nti akwatiddwa nsaalwa kuba munne alinnye eddaala, ate mu kifo ky’okwetondera muyimbi munne nga Jose Chameleone bwe yakoze ate n’adda mu by’entalo ez’ekito.


Bukedde Online - Balaajanidde Gavt ku nkaayana z'ensalo wakati wa Nakawa ne Kira\nBalaajanidde Gavt ku nkaayana z'ensalo wakati wa Nakawa ne Kira\nAbakulembeze b'abaliko obulemu beekokkodde abezza ebibaweebwa\nAb'amasomero ga nassale ensonga bazitutte ...\n'Ensonga ey'ensalo beetaaga okugikolako mu bwangu okusobola okugonjoola obuzibu bw’entalo zino kubanga kino kizibu kya maanyi mu Banda nga bakaayanira ensalo wakati waabwe ne munisipaali y’e Kira.'\nRonald Balimwezo Mmeeya w'e Nakawa ng'ayogera eri bakkansala b'e Nakawa mu lukiiko lwa kanso. Ku kkono ye Sipiika Moses Mubiru ate ku ddyo ye Town Clerk, Denis Omodi.\nBYA EDWARD LUYIMBAAZI NE JAMES MAGALA\nABAKULEMBEZE mu Munisipaali y'e Nakawa balaajanidde Gavumenti okwerula ensalosalo za munisipaali y'e Nakawa yonna gy'eyitira kiyambeko okugonjoola okusika omuguwa okuliwo n'ebitundu eby'enjawulo bye basalagana nabo.\nOkusaba kuno baakukoledde mu lutuula lwa Kkanso olw'enjawulo olwayitiddwa Sipiika wa munisipaali y'e Nakawa, Moses Mubiru okulaba nga batema empenda ku ngeri ey'okugonjoola obutakkaanya obuliwo mu kiseera kino olw'ensalosalo ezikaayanirwa wakati wa munisipaali y'e Nakawa n'ebitundu ebimu ebya Wakiso.\nDeborah Katabalwa kkansala omukyala ow'omuluka gwe Banda yagambye nti ensonga eno beetaaga okugikolako mu bwangu okusobola okugonjoola obuzibu bw'entalo zino kubanga kino kizibu kya maanyi mu Banda nga bakaayanira ensalo wakati waabwe ne munisipaali y'e Kira.\n[image_library_tag 0b4fe3a7-4ca3-43b7-bcff-31797b5ede96 703x491 alt="Ronald Balimwezo Mmeeya w'e Nakawa ng'ayogera eri bakkansala b'e Nakawa mu lukiiko lwa kanso. Ku kkono ye Sipiika Moses Mubiru ate ku ddyo ye Town Clerk, Denis Omodi." width="703" height="491" ]\nAte Simon Barigo kkansala owa Naggulu I yagambye nti kituufu zooni ezimu mu Nakawa nnene nnyo nga zeetaaga kusalibwamu kyokka tebalina kupapa balina kusooka kuteesa bateekeewo amakubo mwe balina okuyita okusalamu zooni ezo.\nTown Clerk wa Nakawa, Denis Omodi yawabudde bakkansala bano n'agamba nti ensonga teri Nakawa yokka wabula n'ebitundu ebirala bwe batyo beetaaga okwebuuza ku bakungu abalala omuli ne baminisita ow'ebyettaka era ensonga eno baagyanjulayo dda era bakugu bajja kugikolako.\nBalimwezo yategeezezza nti wabaddewo okusika omuguwa okw'amaanyi ku nsalosalo za Nakawa ne Wakiso ky'agamba nti nga Nakawa kibafiirizza omusolo muyitirivu n'asaba Gavumenti okufuba okulaba ng'ensalo za Nakawa zerurwa mu bwangu.\nMu ngeri y'emu Balimwezo yategeezezza nga munisipaali y'e Nakawa bwe batandise kaweefube ow'okuzimba ekitebe kya munisipaali eno eky'omulembe olw'omuwendo gwa bakkansala ogwalinnye okuva ku ba kkansala 45 kumpi kuyisa mu bakansala 80 mu kkanso empya n'ategeeza nti kino bakikoze ng'akabonero ak'ekijjukizo eri abantu b'e Nakawa ku bukulembeze bwabwe obw'emyaka etaano gye bamaze ku munisipaali eno.\nSirina musango, baagala kuntulugunya - Besigye


Bukedde Online - Looya alaze engabana y’emmaali\nNantaba awadde Museveni amannya g’abaagala...\nMUNNAMATEEKA Erias Luyimbaazi Nalukoola owa ‘Nalukoola, Kakeeto Advocates and Soliciotors’ agamba nti abazadde bwe baawukana tekirina ngeri gye gikwatagana na baana b’omukazi oba omusajja be yazaala mu bakazi abalala.\nOmwana alabirirwa abantu babiri okuli taata ne maama era abafumbo bwe baawukana abazadde babeera bakyalina okulabirira abaana baabwe.\nAbaana abatazaalibwa mukyala wa mu maka basobola okukaayanira omugabo gwa kitaabwe, okuggyako ng’amaze okuva mu nsi. Kyokka wano nawo si tteeka nti balina okufuna, okuggyako nga babadde wansi w’emyaka 18.\nMu mbeera ng’abazadde baawukana, kirina okukkaanyizibwako agenda okusigala ng’alabirira abaana era ono ku byobugagga bw’aba agabana bakitunuulira. Eby’obugagga byokka abafumbo bye balina okugabana by’ebyo bye baakola nga bali bonna mu bufumbo.\nEby’obugagga ebirala ng’ettaka ly’ekika teririna kugabanibwa. Nalukoola agamba nti abafumbo balina okukimanya nti kyangu okwawukana n’omusajja ng’omulaba alina emmaali, kyokka nga tewali kye muyinza kugabana. Biyinza okuba nga bisikire nga tewali bukakafu bulaga kye mwakola ku ntuuyo zammwe


Bukedde Online - Machar bamuzzizza mu Gavt. ya South Sudan\nMachar bamuzzizza mu Gavt. ya South Sudan\n‘Mundeke, nze atali mmotoka mwagala nywe...\nNdi ku ssaala zokka - Nambooze\nAdded 9th July 2018\nPULEZIDENTI Yoweri Museveni ne mukulu munne owa Sudan Omar al Bashir bamatizza Pulezidenti wa South Sudan, Salva Kiir n’akkiriza okuzza omukulembeze w’abayeekera Dr. Riek Machar Teny Dhurgon mu gavumenti.\nPulezidenti Museveni ng’ayaniriza Omar al Bashir.\nBino byabadde mu kafubo k’abakulembeze abasatu akaatudde ku Lwomukaaga mu maka g’Obwapulezidenti e Ntebe nga kaakulungudde essaawa ezisukka mu munaana ng’enjuyi ebbiri; olwa Pulezidenti Kiir n’olwa Machar zigulumba ku nsonga ez’enjawulo eziriko obutakkaanya.\nMinisita wa Sudan ow’ensonga ezebweru Al-Dierdiry Ahmed yategeezezza ekitongole ky’amawulire ekya AFP nti akafubo kaawedde ku Lwomukaaga ekiro nga kikkaanyiziddwaako Dr. Machar okuzzibwa mu gavumenti ng’omumyuka asooka owa Pulezidenti Kiir.\nKyakkaanyiziddwaako nti Gavumenti ya South Sudan agenda kugaziyizibwa okuva ku baminisita 30 okutuuka ku baminisita 45 ng’ebifo 15 ebyongezeddwaamu bya kulondebwamu abooludda oluvuganya olwa Sudan People's Liberation Movement in opposition (SPLA-IO) ekikulirwa Machar.\nAl-Dierdiry yategeezezza nti mu nteekateeka empya, Pulezidenti Kiir waakubeera n’abamyuka ba Pulezidenti bana (4) ng’ababiri ba ludda oluvuganya okuli Machar n’omukyala gwe banakkaanyaako.\nDr. Machar yali yaweebwa ekifo eky’omumyuka wa Pulezidenti mu ndagaano ey’okukomya olutalo eyassibwako omukono mu August 2015, enjuyi zombi era yalayizibwa mu kifo ekyo mu April 2016 kyokka yakiweeerezaamu emyezi ebiri gyokka n’adduka mu ggwanga mu July 2016 ng’agamba nti Kiir yali aluse olukwe okumutta.\nMachar yasooka okubeera omumyuka wa Pulezidenti okuva nga July 9, 2011, South Sudan lwe yatondebwawo nga yeekutula ku Sudan wabula baafunamu obutakkaanya ne Gen. Kiir n’agoba Dr. Machar nga July 23, 2013 olw’ebigambibwa nti yali ateekateeka okuwamba gavumenti n’ekyaddirira lutalo kubalukawo mu December 2013 ne bakubagana okutuuka mu July 2015 lwe bassa wansi ebyokulwanyisa ne batandika okuteesa.\nMuseveni alaze essuubi ku lutalo oluli e South Sudan\nPulezidenti Museveni ne Bashir batabaganyizza Machar ne Kiir


Bukedde Online - Bugingo avuddeyo ku kkanisa ya Teddy\nEbibiina by'obwannakyewa byagala etteeka...\nPAASITA Aloysius Bugingo yasinzidde mu kusaba ku kkanisa ye eya House of Prayer International Ministries e Makerere-Kikoni n’agugumbula abatandise okumwepimamu nga balowooza nti by’akola babisobola.\nTeddy Naluswa Bugingo lwe yatongoza ekkanisa ye.\n“Nze nneewuunya abatandise okunkoppa nga balowooza nti bye nkola babisobola! Nnafukibwako amafuta okuviira ddala ewa Katonda; bye nkola tebayinza na kubituuka mu makkati. Akitegedde gamba nti Amiina.” Bugingo bwe yayogedde ng’ali ku katuuti mu kusaba kw’oku Ssande.\nBugingo wadde nga teyayogedde mu lwatu nti agamba mukazi we ow’empeta, Teddy wabula gye yawunzikidde ng’abagoberezi beekuba obwama nga boogera erinnya lya Teddy eyatongozza ekkanisa ye gye yatuumye Word of Salvation Ministries International ku Lwomukaaga ku Hotel Triangle mu Kampala.\nAbamu ku baabadde mu kusaba baategeezezza nti ebigambo bya Bugingo bye yakozesezza byalaze nti afunyeemu okutya olwa mukyala we okutandika ekkanisa ate n’amutwalako abamu ku bakadde b’ekkanisa.\nAbamu ku bakadde b’ekkanisa abaavudde ewa Bugingo ne beegatta ku kkanisa ya Teddy kuliko Rosemary Komugisha, Susan Nabukenya, Charity Agaba, Adams Kakuba ne Charles Kyomu.\nTeddy abadde mubuulizi wa njiri ng’akyali ne Bugingo era bwe yabadde aggulawo ekkanisa yagambye nti eby’enjiri teyaakabiyiga buyizi wabula abimanyi n’okusinga abamu bwe balowooza nti babitegeera nnyo ate ng’ebikolwa byabwe bijjudde ekko.\n“Nze ssiri nga basumba balala abeefuula abatukuvu mu maaso g’endiga naye ng’ebikolwa byabwe si bya butuukirivu era oli avaayo n’agamba nti sirina kye mmanyi mu kubuulira alinde bulinzi kuba ennyumba ya Mukama twagiggulawo.” Teddy bwe yayongeddeko.\nTeddy bwe yatuukiriddwa ku ssimu eggulo yategeezezza nti abagoberezi bangi ababadde ku kkanisa ya bba Bugingo ne bamwegattako wabula ng’abamu babadde bakyatya okuvaayo mu lwatu okwogera ebyabaggyeeyo kyokka n’agamba nti bwe batandika okusaba ku ssande, endiga zino zaakubeeyungako.


Bukedde Online - Omuyizi wa Kibuli S.S agenze ku Poliisi n'alumiriza eyali Heedimaasita okumukabawaza nga teyeeyagalidde\nBannalotale mukwatizeeko Kalungu mu nkulaakulana - RDC Tukaikiriza...\n'Sijja kukkiriza balemesa kulwanyisa musujja gwa nsiri'\nEmmotoka y'essomero ezzizza omwana awaka a...\nWaliwo omuyizi eyasomerako ku ssomero lya Kibuli SS amize ppini n’agenda ku kitebe kya bambega ba poliisi e Kibuli n’awaayo obujulizi ng’alumiriza nti heedimasita Ali Mugagga yamukabawaza nga teyeeyagalidde.\nOmwogezi w’ekitongole kya Poliisi ekinoonyereza ku buzzi bw’emisango, Vincent Ssekate, yakakasizza nti kituufu waliwo omuwala eyabatuukiridde era n’akola sitetimenti ku ntandikwa ya wiiki eno ng’aliko by’alumiriza Mugagga.\nSsekate yategeezezza nti, newankubadde omuwala ono yakoze sitetimenti, tebannaba kuggula musango gwonna ku Mugagga olw’ensonga nti ebimwogerwako okusinga bibadde biwulirwa mu ng’ambo nga tewali avaayo kumulumiriza mu lwatu. “Kati twakaggya sitetimenti ku bantu babiri, omu musajja n’omuwala.\nSsinga tufuna obujulizi obumala, fayiro tujja kugikwasa omuwaabi wa Gavumenti abeeko by’atuwabula n’oluvannyuma tulabe ekiddako,” Ssekate bwe yagambye. Wabula Ssekate yawakanyizza ebizze bifulumizibwa mu mawulire ebiraga nti abawala 18, be baalumirizza Mugagga.\n“Twasalawo ne tuggulawo fayiro (General Inquiry File) era ne tutandika okunoonyereza ku nsonga eno oluvannyuma lw’okuwulira nti heedimasita waliwo abamwemulugunyaako nti abadde akabassanya abayizi naye tumaze ekiseera nga tulinda abaleeta obujulizi nga tetubalabako n’ebyabawala 18 betuwulira ffe tetubalabangako,” Ssekate bwe yayongeddeko.\nKigambibwa nti Hajji Ali Mugagga yassibwaako akazito ab’akakiiko akakulu akatwala essomero lya Kibuli SS, era n’alagibwa okuddako ebbali kisobozese abali mu kumunoonyerezaako okukola emirimu gyabwe obulungi.\nKu ntandikwa ya January Mugagga yalagirwa ofiisi agikwase abadde omumyuka we, Hajjat Mastulah Nambajjwe.\nEkiwandiiki ekyafulumiziddwa essomero kiragga nti okuva January 24, 2018 Hajjat Nambajjwe ye yabadde alina okubeera mu ofiisi.\nKino Mugagga yakikkiriza era n’akissa mu buwandiike nga January, 23, 2018.\nAbamanyi Mugagga bagamba nti musajja mukugu mu byenjigiriza era nga tannaweebwa mulimu gw’e Kibuli, yasooka kubeera mumyuka wa heedimasita mu masomero okuli erya Nabisunsa Girls, Gombe ne Lubiri SS.\nEnsonga zaatandika ng’omuyizi yeekubidde enduulu nti omukulu w’essomero, Hajji Ali Mugagga yali amukabassanya.\nEmikutu gya Yintanenti kwaliko ebiwandiiko eby’enjawulo nga birumiriza Mugagga ebintu bingi okuli n’okuganza abayizi baasomesa.\nKino kyali kiraga nti tatandikidde Kibuli wabula azze akikola mu masomero gy’ayitidde nga Gombe SS ne Lubiri SS gye yava okugenda e Kibuli.\nMu January, minisitule y’ebyenjigiriza yataddewo akakiiko akaakuliddwa kominsona, Samuel Kuloba akanoonyereza ku Mugagga. Lipooti gye kaafulumizza tebaagitadde mu lujjudde wabula ensonda zaategeezezza nti eraga nti bye bamulumiriza yabikola era ensonga yazikwasizza poliisi eyongere okumunoonyerezaako.\nMarch 5, 2018 olukiiko olufuzi olw’essomero nga luli ne Muhammed Kamulegeya omumyuka w’omukulu w’essomero, baatutte omusango mu kkooti enkulu nga bawawaabira Leonard Ronald Egesa okwonoona erinnya ly’essomero ng’awandiika nti waliyo abasomesa abasobya ku bayizi ne babasiiga obulwadde.\nNga bayita mu bannamateeka baabwe aba Sewankambo and Co. Advocates, baasabye kkooti eyise ekiragiro ekiyimiriza Egesa aleme kuddamu kuwandiika ku nsonga zino okutuusa ng’omusango guwuliddwa.\nBaagala kkooti ewe ensala ng’eyimiriza Egesa okuddamu okuwandiika ekintu kyonna wadde okwogera ku ssomero lya Kibuli SS.\nNicholas Opio munnamateeka wa Egesa, yategeezezza Bukedde nti okusaba kwe baakoze nga baagala kkooti eyimirize Egesa okuwandiika ku ssomero ng’omusango tegunnaba kuwulirwa, kkooti yakuwulidde n’ekugoba.\nOkusaba okumuyimiriza aleme kuddamu kuwandiika kintu kyonna ku ssomero oba abalikulira kugenda kuwulirwa mu June kyokka omusango gwennyini kkooti tennaba kuwa lunaku lw’erina kuguwulira.\nEbyawongo byantamya omusajja\nOmusajja yagaana okundabirira ne mmuta\nOmusajja Cindy gwe yabba ku Fiina Masannyalaze bamumututteko\nBannalotale mukwatizeeko Ka...\nOMUBAKA wa gavumenti e Kalungu Pastor Caleb Tukaikiriza akubirizza Bannalotale beeyambise omutima gw'ekibiina kyabwe...


1 Ebyomumirembe Ekisooka 15 | Bayibuli ey'Oku Mukutu Gwaffe Ogwa Intaneeti | New World Translation\n1 Ebyomumirembe Ekisooka 15:1-29\n15 Dawudi n’ayongera okwezimbira amayumba mu Kibuga kya Dawudi; n’ateekateeka ekifo eky’Essanduuko ya Katonda ow’amazima n’agisimbira weema.+ 2 Dawudi n’agamba nti: “Tewali alina kusitula Ssanduuko ya Katonda ow’amazima okuggyako Abaleevi, kubanga abo Yakuwa be yalonda okusitulanga Essanduuko ya Yakuwa n’okumuweerezanga bulijjo.”+ 3 Awo Dawudi n’akuŋŋaanya Isirayiri yonna e Yerusaalemi okuleeta Essanduuko ya Yakuwa mu kifo kyayo kye yali agitegekedde.+ 4 Dawudi n’akuŋŋaanya bazzukulu ba Alooni+ n’Abaleevi:+ 5 ku Bakokasi, Uliyeri omukulu ne baganda be 120; 6 ku Bamerali, Asaya+ omukulu ne baganda be 220; 7 ku Bagerusomu, Yoweeri+ omukulu ne baganda be 130; 8 ku bazzukulu ba Erizafani,+ Semaaya omukulu ne baganda be 200; 9 ku bazzukulu ba Kebbulooni, Eryeri omukulu ne baganda be 80; 10 ku bazzukulu ba Wuziyeeri,+ Amminadaabu omukulu ne baganda be 112. 11 Ate era Dawudi yayita Zadooki+ ne Abiyasaali+ bakabona, n’Abaleevi bano: Uliyeri, Asaya, Yoweeri, Semaaya, Eryeri, ne Amminadaabu, 12 n’abagamba nti: “Mmwe bakulu b’ennyumba za bakitaabwe b’Abaleevi. Mwetukuze, mmwe ne baganda bammwe, muleete Essanduuko ya Yakuwa Katonda wa Isirayiri mu kifo kye ngitegekedde. 13 Ku mulundi ogwasooka si mmwe mwagisitula,+ obusungu bwa Yakuwa ne butubuubuukira+ olw’okuba tetwanoonyereza kumanya nkola ntuufu bw’eri.”+ 14 Awo bakabona n’Abaleevi ne beetukuza okuleeta Essanduuko ya Yakuwa Katonda wa Isirayiri. 15 Awo Abaleevi ne basitulira Essanduuko ya Katonda ow’amazima ku bibegaabega byabwe nga bagisitulira ku misituliro,+ nga Musa bwe yalagira okusinziira ku kigambo kya Yakuwa. 16 Dawudi n’agamba abakulu b’Abaleevi balonde baganda baabwe abayimbi bayimbire waggulu n’essanyu nga bakuba ebivuga bino: ebivuga eby’enkoba, entongooli,+ n’ebitaasa.+ 17 Awo Abaleevi ne balonda Kemani+ mutabani wa Yoweeri, ate ku baganda be, Asafu+ mutabani wa Berekiya; ku baganda baabwe Abamerali, Esani+ mutabani wa Kusaya. 18 Baali wamu ne baganda baabwe bano ab’ekibinja eky’okubiri:+ Zekkaliya, Beni, Yaaziyeri, Semiramosi, Yekyeri, Unni, Eriyaabu, Benaya, Maaseya, Mattisiya, Erifereku, Mikuneya, ne Obedi-edomu ne Yeyeri, abakuumi b’oku miryango. 19 Abayimbi bano, Kemani,+ Asafu,+ ne Esani, baalina okukuba ebitaasa eby’ekikomo;+ 20 Zekkaliya ne Aziyeri ne Semiramosi ne Yekyeri ne Unni ne Eriyaabu ne Maaseya ne Benaya, baakuba ebivuga eby’enkoba ebyali bireegeddwa okuvugira mu ddoboozi lya Alamosi;*+ 21 Mattisiya+ ne Erifereku ne Mikuneya ne Obedi-edomu ne Yeyeri ne Azaziya, baakuba entongooli ezaali zireegeddwa okuvugira mu ddoboozi lya Seminisi,*+ okuwa abalala obulagirizi; 22 Kenaniya+ eyali akulira Abaleevi ye yalabirira eby’entambula; kubanga yali mukugu; 23 Berekiya ne Erukaana baali bakuumi ba Ssanduuko. 24 Bakabona bano: Sebaniya ne Yosafati ne Nesaneeri ne Amasayi ne Zekkaliya ne Benaya ne Eriyeza, baafuuwa amakondeere mu ddoboozi erya waggulu mu maaso g’Essanduuko ya Katonda ow’amazima;+ ate Obedi-edomu ne Yekiya nabo baali bakuumi ba Ssanduuko. 25 Dawudi n’abakadde ba Isirayiri n’abaali bakulira enkumi ne bagenda nabo okuggyayo essanduuko ey’endagaano ya Yakuwa mu nnyumba ya Obedi-edomu+ nga bajaganya.+ 26 Katonda ow’amazima bwe yayamba Abaleevi abaasitula essanduuko ey’endagaano ya Yakuwa, baassaddaaka ente ento ennume musanvu n’endiga ennume musanvu.+ 27 Dawudi yali ayambadde ekizibaawo ekitaliiko mikono ekyakolebwa mu lugoye olulungi, era n’Abaleevi bonna abaali basitudde Essanduuko n’abayimbi ne Kenaniya eyali akulira abayimbi abaasitulanga Essanduuko nabo baali bambadde bwe batyo. Dawudi era yali ayambadde ne efodi eya kitaani.+ 28 Abayisirayiri bonna ne batwala essanduuko y’endagaano ya Yakuwa nga bakuba emizira,+ nga bafuuwa eŋŋombe n’amakondeere,+ era nga bakuba ebitaasa, n’ebivuga eby’enkoba n’entongooli mu maloboozi aga waggulu.+ 29 Naye essanduuko y’endagaano ya Yakuwa bwe yatuuka mu Kibuga kya Dawudi,+ Mikali+ muwala wa Sawulo n’alingiza mu ddirisa n’alaba Kabaka Dawudi ng’abuukabuuka era ng’ajaganya; n’amunyooma mu mutima gwe.+\n1 Ebyomumirembe Ekisooka 15


Eddwaliro lye Kawolo balisazeeko amasanyalaze: batubanja obukadde 70, Dr Kiberu alikulira - Watchdog Uganda\nEDDWALIRO lya Gavumenti ery’eKawolo liri mu kattu oluvanyuma lw’okusalibwako amasanyalaze nga kati ebbanja ligezze okutuuka ku bukadde 70 eza Uganda.\nKino kikosezza nnyo entambula y’emirimu mu ddwaliro lino, erijjanjaba abantu abangi okuva mu bitundu eby”enjawulo, saako n’abobubenje obutera okuggwa ku luguudo lwa Kampala Jinja High Way.\nAkulira eddwaliro lino Dr. Joshua Kiberu agamba nti kino kivudde ku mbeera eliwo nga eddwaliro baliddabiriza, omulimu ogwatandika mu mwaka gwa 2017.\nAgamba nti kati bakozesa amasanyalaze mangi ate nga omulimu guno we gwatandikira baali balina ebbanja lya bukadde 15, nga kati zirinnye okutuuka mu 70 kyagamba nti kisusse we babadde basuubira.\n“Eddwaliro kati lyagaziwa kubanga tulina ebifo awalongoosebwa 2ate nga mulimu ebyuma ebipya bingi, amataala geyongerako obungi, Kabuyonjo ezikozesa amasanyalaze ne bilala kale bino byonna by’ongera ku muwendo gwa masanyalaze ge tukozesa, era nga kati gatulemye okusasula” Dr. Kiberu bwe yagambye.\nYagambye nti amalwaliro agasinga mu ggwanga kati bagakyusa ne bagazza kunkola eya yaka, nti kyokka eddwaliro lye Kawolo likyali ku nkola ey’okusoma mitta kyagamba nti olumu babakuba ensimbi nnyingi.\nMu mwaka gwa 2016 alipoota y’omubalirizi we bitabo bya Gavumenti yalaga nti yadde gavumenti ewereza ensimbi okuyambako amalwaliro gaayo, naye ensimbi ezisinga ziggwera mu kusasula mazzi n’amasanyalaze, ate nga n’olumu tezimala, kino ne kileka nga ebitongole ebimu tebikwatiddwako.\nKiberu era yalaze n’obwetaavu bw’okuba nti balina abasawo batono abakebera omusaayi, nagamba nti eddwaliro lyonna lilrina abasawo 10 bokka nga bano tebasobola kumala kubanga abalwadde baba bangi ate abamu ne bakooyera mu layini nga balinda okukolwako.\nBino yabitegezezza omuwandiisi we nkalakkalira mu Minisitule ye by’obulamu Diana Atwine, bweyabadde alambuala amalwaliro agenjawulo nga ne lye Kawolo kwolitadde ku nkomerero ya wiiki ewedde.\nAtwiine mu kusooka yebazizza olw’omulimu ogukolebwa okusobola okugaziya eddwaliro lye Kawolo, nagamba nti agenda kulaba nga bayambako ku nsonga ya masanyalaze, saako n’okwongera ku muwendo gwa basawo mu ddwaliro lino.\nMu kiseera kino eddwaliro lino liri mu kugaziyizibwa omulimu ogugenda okumalawo ensimbi obuwumbi 39, nga omulimu gukolebwa kkampuni yea Excel Construction Compony.


Bukedde Online - Sipiika Kadaga atenderezza ababaka\nSipiika Kadaga atenderezza ababaka\nOw'emyaka 11 asimattuse okusaddaakibwa\nSIPIIKA wa Palamenti Rebecca Kadaga atenderezza ababaka olw’okuba abagumiikiriza nga bayisa ebbago ly’okuggya ekkomo ku myaka gya Pulezidenti ku Lwokusatu.\nKadaga (ku kkono) ng'afa enseko\nYasinzidde ku kabaga ka Palamenti ak’okumalako omwaka ku Lwokuna ekiro n’asiima ababaka olw’okubeera abagumiikiriza ne batuula okutuuka ku ssaawa mukaaga mu ttumbi nga tebaseguse okutuusa lwe baamalirizza okuyisa ennoongoosereza mu Konsitityusoni.\n“Nabadde sirowooza nti tuyinza okutuuka ekiro bwe kityo ng’ababaka bakyaliwo. Kyokka wadde buvunaanyizibwa bwammwe okubeera mu Palamenti, kyokka mwalaze obugumiikiriza n’obuvunaanyizibwa obw'enjawulo” Kadaga bwe yasiimye ababaka.\nKadaga yasiimye Palamenti olw’okuyisa amateeka agawera mu mwaka gwa 2017, kyokka n’alaga okwemuluganya eri Pulezidenti olw’okulwawo okussa omukono ku mateeka agabeera gayisiddwa Palamenti okusobola okutandika okukola.\nPalamenti yasembye kuyisa nnoongoosereza mu Konsitityusoni ezaggyewo ekkomo ku myaka gya pulezidenti n’okukkiriza abawezezza emyaka 18 okuvuganya ku bwa pulezidenti.\nEkisanja kya bakulembeze bonna kyayongezeddwayo okuva ku myaka etaano okutuuka ku musanvu.\nPulezidenti y’asigalidde okussa omukono ku tteeka lino. Sipiika yajjukizza ababaka ba Palamenti nti balina okweyisa mu ngeri egoberera amateeka agabafuga.\nOmubaka anaamenya amateeka yagambye nti kijja kuba tekyewalika okumubonereza.\nRobinah Nabbanja (mukazi/ Kakumiro) yasiimye Kadaga olw’okukubiriza obulungi Palamenti nga bakola ennoongoosereza za Ssemateeka.\nYagambye nti kino kyabayambye Bannayuganda okugenda mu nnaku enkulu nga bamaze okukola ennongoosereza abantu ze baabalagira okukola.\nABOOLUDDA OLUVUGANYA GAVT. BEESAMBYE AKABAGA\nAbabaka b’oludda oluvuganya Gavumenti beesambye akabaga akeetabyeko ababaka abataasusse 100.\nOluvannyuma Kadaga yaguddewo amazina, ababaka ne bakyusa ebiwato nga beekulisa omwaka gwa 2017.


Bukedde Online - Stecia yali wa bisiraani - Kitaka\nNnalulungi wa Uganda agenze mu za nsi yonna...\nEYALI bba w''omuyimbi Stecia Mayanja owa Eagles Production Fred Kitaka awaava Stecia Mayanja ayingizzaawo embooko y''omuwala eyamyuka ng''ettungulu etambula esagala Kitaka n''abuukula nti emuwonyezza ennaku ya nnamba lujega Stecia!\nBya Bonitah Kibalama\nEYALI bba w'omuyimbi Stecia Mayanja owa Eagles Production Fred Kitaka awaava Stecia Mayanja ayingizzaawo embooko y'omuwala eyamyuka ng'ettungulu etambula esagala Kitaka n'abuukula nti emuwonyezza ennaku ya nnamba lujega Stecia!\n"Nnyingizzaawo embooko. Ono amponyezza ennaku ya Stecia eyalema okumanya omukwano.Kati ndiisa buti ngenda n'akufuna ku mubiri ndye ne ssente zange bulungi Stecia yali azindiisa bubi" Bwatyo Kitaka bwe yagambye.\nKitaka gwe twagwikirizza mu bbaala ya Ambiance e Masaka ku Lwokutaano oluwedde, yagambye nti yabadde ali ku kasiki kubanga enkeera ku Lwomukaga yabadde agenda kukyala mu bazadde ba mwana muwala gwe yayogeddeko erya Rehemah.\nKitaka yategeezezza owoolugambo waffe nti teyejjusa kwawukana na Stecia kubanga ensonga z'omukwano zaamugwa kkono wabula olw'okuba yamuzaalamu omwana tagenda kumuggyako nnyumba gye yamuwa nga baawukana.\nKitaka ng'anywegera kabiite we omuggya, Rehemah mu kiraabu Ambiance e Masaka ku Lwomukaaga lwa wiiki ewedde. Rehemah yagaanye okulaga feesi bakira abulidde mu muninkini we nga yeebalema kkamera za Bukedde. Ebifaananyi bya BONITAH KIBALAMA\nYategeezezza nti aluddewo okuzzaawo omukazi omulala oluvannyuma lw'okwawukana ne Stecia lwakuba abadde akyetegereza asobole okufuna anaamuyamba okukuuma obugagga bwe n'okulaba nga bizinesi ze zitambula kinnawadda.\nBwe yabuuziddwa ku nsonga y'okwenda ku mulamu we nga Stecia bw'ayimba mu luyimba lwe olwa "tosala gwa kawala" teyakikkiriza wadde okukyegaana.\n"Obuzibu bwava ku Stecia eyandeka e Uganda n'agenda e South Africa ne Meddie Bwete ne basindiraayo omukwano ekintu ekyannyiiza olwo nze nandikozeeki?´ Kitaka bwe yagasseeko.\nAte ye Rehemah yategezezza nti omukwano gwalina ne Kitaka tewali muntu yenna ayinza kugwekiikamu kubanga yagenze okusalawo okutwala Kitaka mu bazadde be ng'amazeeko era nga amwetegerezza okumala ebbanga.\nEbirala ku Stecia ne Kitaka..............\nOmuyimbi Stecia adding'anye ne bba Kitaka\nYii.. Kitaka! Okyalina enthonyi\nStecia ne Ssekyewa baalemeramu looko?\nSsebuufu atokota Stecia?\nSsekyewa y’atabudde obufumbo bwa Stecia?\nKitaka agobye Stecia mu nju n'awasizaamu omulala\nStecia awagidde abakazi okunoba\nStecia asibye faamu y’abaana\nEyakutte vidiyo ne Stecia alulojja\nStecia Mayanja wa bisiraani - Kitaka


Bukedde Online - Omusezi yeetutte ku Poliisi n'abagamba akooye okulya ennyama y'abantu.\nOmusezi yeetutte ku Poliisi n'abagamba akooye okulya ennyama y'abantu.\nBUKEDDE W'OLWOKUSATU ALIMU EBIKULU BINO BITAANO\nDon Bahati alaze amaanyi mu mpaka z'aba celeb\nBaamubuuzizza obukakafu ku by'ayogera n’abaggyirayo okugulu kw’omuntu n’omukono n'abikuba ku mmeeza abaserikale ne beesika!\nPoliisi ng'ekuuma abaabadde ku kkooti obatakola ffujjo\nOMUSAJJA e South Afrika amazeeko poliisi ebyewungula bw'ayingidde ku poliisi mu kabuga k'e Estcourt mu disitulikiti y'e Thukela mu ssaza lya Kwazulu - Natal n'abategeeza nti ye akooye okulya ennyama y'abantu!\nAbaserikale bwe baalabye obukakafu buno, ebibuuzo byabaweddeko ne bamukwata ne bamukuba mu kaduukulu n'ayogera banne bwe babadde mu mulimu gw'okulya abantu okuli n'omusamize.\nEnnyumba y'abasezi omwasangiddwa emirambo\nLungisani Magubane yatutte abaserikale mu makaage e Rensburgdrift gye baasanze ebitundu by'abantu ebirala oluvannyuma ne bagenda mu maka g'abasajja abalala abasatu nayo ne basangayo ebitundu by'abafu.\nAbaakwatiddwa kuliko; Nino Mbatha, 32, omusamize ku kitundu, Lindokuhle Masondo, 32; Sthembiso Sithole, 31, ne Lungisani Magubane 30, eyeetutte ku Poliisi mwene.\nOkukwata bano kiddiridde omuwala Zanele Hlatshwayo, 25, eyabula nga July 25, bwe yali agenda ku kyalo Pietermaritzburg okukyalira jjajjaawe wabula n'atatuuka era n'ataddamu kulabikako.\nPoliisi ya Estcourt omusezi gye yeetutte\nOkuva olwo poliisi yatandika omuyiggo okutuusa omu ku basajja abasezi bwe yeewaddeyo era nga Poliisi ekola omuyiggo n'okwaza ennyumba z'abasajja bano, mwe yagwiiridde ne ku ngoye ezigambibwa okuba Zanele (ze yayambala ng'asiibula awaka) nga zivulubanye omusaayi.\nOmwogezi wa poliisi y'e South Afrika, Col. Thembeka Mbhele, ategeezezza bannamawulire nti, abasajja abana baabakutte ne babatwala mu kkooti y'e Estcourt ne basindikibwa ku limanda, bajja kukomezebwawo mu kkooti wiiki okusaba okweyimirirwa.\nAkabenje ka loole katuze 2 e Seeta\nSsemaka agambibwa okubba embuzi poliisi emuwonyezza okuttibwa\nAbatujju batemudde Abasiraamu 230 nga basaala e Misiri


Bukedde Online - Dr. Bitone alojja bazigu abaamuwambye n'okumukuba\nDr. Bitone alojja bazigu abaamuwambye n'okumukuba\nNnyabo, gano ge nkugamba mazima...\nEno Bajeti tejja kuba nnyangu! Baminisita...\nAdded 13th June 2018\nAbantu abatanategerekeka bawabye omuyimbi Dr. Bitone bamukubye, bamulese ataawa .\nDr. Bitone mu ddwaaliro e Nsambya\nABANTU abatannategeerekeka bawambye omuyimbi Dr. bitone (Denis Kawuki) mu kiro ekikeesezza leero ne bamukuba mizibu. Bamulese ataawa ne babulawo.\nBitone eyaddamu oluyimba ‘Bwewakolanga’ olwa Elly Wamala tumusanze mu ddwaaliro e Nsambya ng’ali mu bulumi obw’amaanyi olw'ebiwundu bye yafunye ku mutwe kyokka we bukeeredde ku makya abadde afunye mu ku maanyi agogera.\nBitone agamba zaabadde mu ssaawa 5:00 ez’ekiro ng’ava Makindye ku Paka-Last agenda ku Amazon mu bitundu by’e Luwafu gy'asula.\nEkimu ku biwundu ebiri ku mutwe gwa Dr. Bitone\nYabadde mu mmotoka y'ekika kya Mark II naye olwa jjaamu eyabadde akutte okuva mu masang'anzira g’enkambi ya Military, okukkirira wansi ku ku Calender Hotel, yasazeewo amusaleko ng'ayita mu kakubo akayita ku bbaala ya Eagles okudda ku Klezia ya St Agnes.\nYabadde yaakavugako katono kwe kulaba mmotoka ekika kya Range Rover emuvaako emabega ng’emukubamu amataala nga balinga abalina kye bamugamba oba okumulabula.\nDr. Bitone agamba nti olwabadde okusiba omusajja omu ye yasoose okuva mu mmotoka n'ajja ku yiye n'amutegeeza nti wa byakwerinda kwe kusaba Bitone amulage ebimukwatako.\nBitone agamba yabadde asikayo densite abasajja abalala basatu ne basembera. Omu yamusonzemu emmundu wakati mu kutya yatandise okulaajana kyokka bano baagenze mu maaso n’okumusiba empingu ku mikono ne bamukunguzza okutuuka mu bitundu bya Calender Hotel ne batandika okumukuba.\nOmusajja omu eyawulidde okulaajana okw’amaanyi ye yamuwonyezza bwe basoose okumukanga abaviire kyokka ne yeefuula akuba essimu abazigu kwe kudduka.\nAbantu 20 be bafa obulwadde bw'akafuba buli lunaku mu Uganda\nOkukyala kwa Ssengooba munywanyi wa SK Mbuga kwabadde nga kwanjula.\nBebe Cool asakidde Bannayuganda ssente 1,470,938,598 okulwanyisa obulwadde bwa TB\nLyto Boss awaanye mukyala we okumulaga ‘laavu supa’.\nOgwa Shumuk gwongezeddwaayo


Abatuuze b’e Buikwe batemye Abadaama abazzeeyo okweddiza ebibanja byabwe\nABADAAMA abadduka mu Disitulikiti y’e Mukono olw’enjawukana z’ebyobufuzi emyaka 25 egiyise bakutte engugu zaabwe omwabadde eby’okulya nga obuwunga bwa Mawogo, enva n’ebirala ne baddayo mu bibanja byaabwe.\nBya TONNY NSOONA NE MUKASA KIVUMBI\nBino byaliwo emyaka 25 egiyise ku mulembe gwa Tito Okello Lutwa era ng’abasinga baagenze mu Ggombolola y’e Najja ne Ngogwe byonna ebisangibwa mu disitulikiti y’e Buikwe era ng’omu ku kubo, Onalanta Nyakecho yattiddwa.\nOlutalo luno lwabadde mu kiro ekyakeesezza Olwomukaaga ku kyalo Bulutwe mu Ggombolola y’e Ngogwe. Abantu abalala baakubiddwa ne batemwa ebiso ne bafuna ebisago eby’amaanyi.\nAnes Atieno eyavudde ku kyalo Malindi okumpi ne Namoni mu Ggombolola y’e Kityerera mu Disitulikiti y’e Mayuge.\n‘Bba wange yafa, n’abaana buli omu yakwata lirye kyokka nnina abazzukulu abeetaaga okusomesa, ate n’embeera gyendimu yeetaaga buyambi kubanga sikyasobola kukukaakalukana amaanyi gampedde’, Nyakecho bwe yategeezezza omusasi ono nga baakatuuka.\nAbalala abafunye ebisago kuliko :Wasswa Ogwana eyavudde e Magamaga mu Disitulikiti y’e Mayuge, Agnes Athieno eyavudde